title: Štš-311

text: Turun sanomien mukaan lokakuussa 1942 alus oli matkalla partiointialueelleen Gotlannin ja Öölannin välillä, kun 14. lokakuuta 1942 Kallbådan kuunteluasema havaitsi vedenalaisia räjähdyksiä. Lentolaivue 6:sta lähti luutnantti Erkki Palosuo Tupolev SB-2 -pommikoneella, tunnus SB-10, tätä selvittämään. Paikalla konekiväärimies Kalle Ahvensalmi havaitsi miinakentässä saamiaan vaurioita korjaamaan nousseen sukellusveneen, joka katosi pinnan alle. Sen perään pudotettiin kaksi syvyyspommia.


title: Štš-311

text: Gardiner antaa upotuksesta toisenlaisen version. Hänen mukaansa Suomen laivaston vartiomoottoriveneet VMV 13 ja VMV 15 upottivat "Štš-311":n 12. lokakuuta 1942 lähellä Tiiskeriä.


title: Štš-311

text: Suomalainen sukeltajaryhmä Divers of the Dark löysi hylyn Porkkalan edustalta Suomenlahdella elokuussa 2013.


title: William Caxton

text: William Caxton (1422–1491) oli englantilainen kirjanpainaja, kustantaja ja kääntäjä. Caxton painoi Bruggessa ensimmäisen englanninkielisen kirjan "The Recuyell of the Historyes of Troye" vuonna 1475 ja perusti 1476 Lontooseen ensimmäisen kirjapainon.


title: William Caxton

text: Caxtonin kirjapainon tuotanto oli monipuolista ja sisälsi muun muassa ritariromansseja, historiallista ja filosofista kirjallisuutta sekä ensyklopedian, vuonna 1481 painetun "The Myrrour of the Worlde". Caxton myös julkaisi Geoffrey Chaucerin Canterburyn tarinoita ja Sir Thomas Maloryn teoksen "Le Morte d'Arthur".


title: William Caxton

text: Caxton painoi myös englanninkielisen käännöksen Jacobus de Voraginen "Legenda aureasta". Tämä säilyi vuoteen 1941 ainoana englanninkielisenä käännöksenä legendasta.


title: William Caxton

text: Antiikvafontti "Caxton" on nimetty hänen mukaansa.


title: Kagome Higurashi

text: Kagome Higurashi () on yksi manga- ja animesarja Inuyashan päähenkilöistä. Nykyajan Japanissa asuva Kagome on tavallinen 15-vuotias tyttö, kunnes hän joutuu perheensä kaivon kautta feodaaliajan Sengoku-kauden Japaniin. Kagome on luonteeltaan kiltti ja huolehtivainen, mutta tarpeen tullen myös päättäväinen ja temperamenttinen tyttö, joka osaa ottaa asiat hallintaan. Kagomea pidetään Kikyōn reinkarnaationa ja hän onkin tämän näköinen, minkä vuoksi Inuyasha inhoaa häntä alussa, mutta ihastuu tyttöön sarjan edetessä . Kagome on myös ihastunut Inuyashaan. Kikyōn tavoin Kagomen aseena on jousi ja nuoli, joita hän oppii vähitellen käyttämään. Kikyōn reinkarnaationa hän on perinyt tämän pyhät voimat, joten hänen ampumansa nuolet puhdistavat pahasta. Hän kykenee myös puhdistamaan pahasta kosketuksellaan.


title: Kagome Higurashi

text: Sarjan alussa, kun Kagome on saapunut feodaaliajan Japaniin, hän tapaa puuhun vangitun Inuyashan, joka lupaa tappaa Kagomea jahtaavan yōkain, jos tyttö vapauttaa Inuyashan. Inuyashan voitettua yōkain hän käy Kagomen kimppuun, jotta saisi tältä Shikon no Tama-kuulan. Kagomen avuksi saapuu Kaede, joka loihtii Inuyashan kaulaan kaulakorun, jota tämä ei saa itse pois. Kaulakoru reagoi Kagomen "istu!"- käskyyn, jolloin Inuyasha lentää maahan. Näin ollen Inuyasha joutuu seuramaan Kagomea ja auttamaan tätä keräämään rikkoutuneen Shikon no Tama- kuulan sirpaleita. Sirpaleet ovat levinneet ympäri Japania. Matkan aikana he saavat uusia ystäviä, joihin kuuluu muun muassa pieni kettuyōkai Shippō, munkki Miroku ja yōkainmetsästäjä Sango.


title: Kagome Higurashi

text: Kagomella on syviä tunteita Inuyashaa kohtaan, ja eräässä animejaksossa tunnustaa rakastavansa Inuyashaa. (Inuyashan kuitenkaan kuulematta.) Vaikka tunteet Inuyashan ja Kagomen välillä ovat syviä, he tappelevat usein. He kuitenkin aina sopivat riitansa, ja jatkavat Shikonin sirpaleiden etsintöjä. Lopussa he kuitenkin viimein päätyvät yhteen ja Kagome valitsee Inuyashan aikakauden omansa sijaan.


title: Matti Sintonen

text: Matti Sintonen (s. 1951) on teoreettisen filosofian määräaikainen professori Helsingin yliopiston filosofian laitoksella. Hän toimi aikaisemmin filosofian professorina Tampereen yliopiston historiatieteen ja filosofian laitoksella. Hänen erikoisalansa ovat tieteenfilosofia, yhteiskuntatieteiden filosofia, biologian filosofia ja tietoteoria.


title: Štš-323

text: Štš-323 () oli Neuvostoliiton laivaston Štšuka-luokan sukellusvene.


title: Štš-323

text: Köli laskettiin 31. joulukuuta 1934. Alus laskettiin vesille 10. huhtikuuta 1935 ja otettiin palvelukseen 3. marraskuuta 1936.


title: Štš-323

text: Talvisodassa "Štš-323" upotti 10. joulukuuta 1939 Utön ja Hiidenmaan välillä tykkitulella virolaisen "Kassarin" (379 tn).


title: Štš-323

text: Aluksen miehistö havaitsi 13. lokakuuta 1941 Ristnan lahdella Saksan laivaston kevyen risteilijän "Kölnin", jota suojasivat torpedoveneet "T2", "T5", "T7" ja "T8". Alus pyrki hyökkäysasemiin, mutta se poistui alueelta tultuaan havaituksi. Kaksi päivää myöhemmin alus hyökkäsi kahteen otteeseen tunnistamaansa kauppalaivaa vastaan Ruotsin aluevesillä. Se hyökkäsi 17. lokakuuta Nynäshamnin lähistöllä kahdesti saksalaista kauppalaivaa "Paula Faulbaumia" vastaan. Kauppalaiva kuitenkin ajautui karille, vaikka torpedot eivät osuneetkaan.


title: Štš-323

text: Alus laukaisi 3. marraskuuta Södra Finnön itäpuolella torpedon kohden saksalaista kauppalaivaa "Porto Allegrea" ilman tulosta. Sukellusvene vaurioitui 28. marraskuuta ilmahyökkäyksessä Leningradissa.


title: Štš-323

text: Alus vaurioitui 18. elokuuta 1942 ajettuaan miinaan partiomatkallaan Kronstadtista, minkä vuoksi se joutui palaamaan satamaan. Alus upposi 1. toukokuuta 1943 osuttuaan jälleen miinaan. Aluksen hylky nostettiin 1944, minkä jälkeen se romutettiin.


title: Anna Santaholma

text: Anna Katja Santaholma (s. 1977 Oulu) on suomalainen säilämiekkailija, joka edustaa Ylioppilasmiekkailijoita. Vuonna 2007 hän toimi Ylioppilasmiekkailijoiden puheenjohtajana.


title: Anna Santaholma

text: Santaholma aloitti miekkailuharrastuksen floretilla vuonna 1997 Ylioppilasmiekkailijoissa, mutta vaihtoi valmentaja Ari-Pekka Launteen innostamana säilään vuonna 2002. Hänen miekkailuvalmentajina ovat toimineet Kurt Lindeman, Ari-Pekka Launne, virolainen Tiit Räni ja unkarilainen István Skóro. Santaholman suvussa on harrastettu miekkailua aikaisemminkin: isosetä Hille Kaisla, yksi helsinkiläisen miekkailuseura Miekka-Miesten perustajajäsenistä, miekkaili erinomaisia tuloksia kaikilla kolmella aseella, voittaen floretti- ja säilämiekkailun Suomen-mestaruuden.


title: Raúl Bravo

text: Raúl Bravo Sanfélix (s. 14. huhtikuuta 1981 Gandía, Valencian maakunta, Espanja) on espanjalainen jalkapalloilija, joka edustaa belgialaista Beerschotia. Hän on pelipaikaltaan vasen laitapuolustaja, mutta on urallaan pelannut myös keskuspuolustajana.


title: Raúl Bravo

text: Bravo aloitti jalkapalloilun kotikuntansa Gandían joukkueissa. Kaudella 1996–1997 hän siirtyi Real Madridin junioreihin, josta nousi asteittain seuran reservijoukkueeseen Real Madrid B:hen kaudeksi 2001–2002. Edustusjoukkueessa Bravo teki ensiesiintymisensä jo samalla kaudella 6. lokakuuta 2001 ottelussa Athleticia vastaan ja pelasi kausien 2001–2003 aikana yhteensä kahdeksan liigaottelua edustusjoukkueen miehistössä. Lisää peliaikaa tuli Mestarien liigan alku- ja jatkolohkovaiheissa.


title: Raúl Bravo

text: Tammikuussa 2003 Bravo siirtyi lainasopimuksella Englannin valioliigan Leeds Unitediin, mutta pelasi vain viidessä ottelussa. Seuraava kausi 2003–2004 oli Bravon paras Real Madridissa. Hän siirtyi vasemmalta laidalta keskuspuolustajaksi ja pelasi kauden aikana 32 liigaottelussa, joista kaikki avauskokoonpanossa. Sittemmin hän kuitenkin joutui vähemmälle peliajalle johtuen muun muassa brasilialaispuolustaja Roberto Carlosin vahvasta asemasta Real Madridin puolustuksen vasemmalla laidalla.


title: Raúl Bravo

text: Kesällä 2007 Bravo siirtyi kreikkalaisseura Olympiakosiin. Tammikuussa 2009 hän palasi Espanjaan tehtyään kauden loppuun asti kestävän lainasopimuksen Numancian kanssa. Kauden 2011–2012 Bravo edusti Rayo Vallecanoa.


title: Raúl Bravo

text: Espanjan maajoukkueessa Bravo pelasi 14 ottelua vuosina 2002–2004. Hän oli mukana vuoden 2004 EM-kilpailuissa, jossa hän oli avauskokoonpanossa joukkueensa kaikissa kolmessa ottelussa.


title: S 2 (sukellusvene)

text: S 2 (aiemmin "N2") oli Neuvostoliiton laivaston Stalinets-luokan sukellusvene (sarja IX).


title: S 2 (sukellusvene)

text: Alus tilattiin Leningradista Itämeren telakalta, missä köli laskettiin 31. joulukuuta 1934. Alus laskettiin vesille 21. joulukuuta 1935 ja otettiin palveluskäyttöön 23. syyskuuta 1936.


title: S 2 (sukellusvene)

text: Alus upposi 3. tammikuuta 1940 talvisodan aikana ajettuaan miinalaiva "Louhen" laskemaan miinoitteeseen Märketin lähistöllä. Märketin majakanvartija J. A. Eckerman näki sukellusveneen ja sen hävittyä näkyvistä kuuli räjähdyksen. Turmassa kuoli aluksen 50-henkinen miehistö. Ruotsalaisten arkistolähteiden mukaan alus upposi Ruotsin vesillä ruotsalaisten miinaan.


title: S 2 (sukellusvene)

text: Ahvenanmaalais-ruotsalainen sukellusryhmä kertoi 9. kesäkuuta 2009 Ålandstidningenin mukaan löytäneensä hylyn Ruotsin ja Suomen aluevesirajan tuntumasta Ahvenanmereltä.


title: Tikankonttikasvit

text: Tikankonttikasvit (Cypripediaceae) on aiemmin tunnistettu yksisirkkaisiin kuuluva siemenkasviheimo, joka nykyisessä luokittelussa sisältyy kämmekkäkasveihin (Orchidaceae). Kämmekkäkasveista erottamisen perusteena on se, että tikankonttikasveilla on kaksi toimivaa hedettä, kämmekkäkasveilla vain yksi. Samasta syystä erotetaan omaksi heimokseen joskus myös Apostasiaceae, johon kuuluu kaksi sukua, "Apostasia" ja "Neuwiedia". Nykyään näitä kolmea heimoa pidetään kuitenkin niin tiiviinä kasviryhmänä, ettei jakamiselle yleensä nähdä perusteita. Useimpien tutkimusten mukaan näiden heimojen erottelu jättäisi kämmekkäkasvit parafyleettiseksi ryhmäksi, sillä sen alaheimon Vanilloideae uskotaan haarautuneen yhteisestä kehityslinjasta ennen tikankonttikasvien syntyä.


title: Tikankonttikasvit

text:
Tikankonttikasvien heimoon kuuluisi vain viisi sukua: tikankontit "Cypripedium", venuksenkengät "Paphiopedilum", "Mexipedium", tohvelikämmekät "Phragmipedium" ja "Selenipedium" sekä risteymäsuku ×"Phragmipaphium".
APG:n luokittelussa tikankonttikasveja vastaa viisisukuinen kämmekkäkasvien alaheimo "Cypripedioideae".


title: Miriam

text: Miriam on suomalainen elokuva vuodelta 1957. Elokuvan on ohjannut William Markus ja sen pääosissa näyttelevät mm. Anneli Sauli ja Pentti Siimes. Elokuva pohjautuu Walentin Chorellin romaaniin "Miriam" (1954, suom. Seppo Virtanen, 1954).


title: Miriam

text: "Miriamia" on pidetty Markuksen kahdeksasta elokuvasta parhaana.


title: Me

text: Me tarkoittaa seuraavia:Aihepiiriin liittyvät myös seuraavat:


title: Jan von Plato

text: Jan von Plato (s. 1951) on filosofian ruotsinkielinen professori Helsingin yliopistossa. Hänen aikaisempia erikoisalojaan ovat todennäköisyys, erityisesti sovellettuna statistiseen fysiikkaan ja dynaamisiin järjestelmiin. Myöhemmin hän on keskittynyt logiikkaan ja matematiikan perustetutkimukseen, erityisesti todistusteoriaan. Von Plato väitteli filosofian tohtoriksi Helsingissä vuonna 1980. Vuosina 1995–1996 hän toimi lehtorina London School of Economicsissa.


title: Grogi

text: Grogi tarkoittaa vedellä väkevästä alkoholijuomasta, kuten viskistä, ginistä, konjakista tai rommista, laimentamalla saatua juomaa. Suomessa ja Ruotsissa grogilla tarkoitetaan yleisesti kylmänä nautittavaa viski- ym. juomaa. Muualla grogilla tarkoitetaan kuuman veden ja sokerin kanssa tarjottavaa rommi-grogia (vrt. suom. toti).


title: Grogi

text: Grogi on saanut nimensä englantilaiselta amiraali Edward Vernonilta (1684–1757), lempinimeltään "Old-Grog" ("grogram"-kankaisen takin mukaan), joka määräsi merimiesten päivittäisen rommiannoksen laimennettavaksi vedellä. Veden maun peittämiseksi sekoitukseen lisättiin sitrushedelmistä saatua mehua, jolla samalla tietämättä torjuttiin keripukkia.


title: Antti Teivainen

text: Antti Tapio Teivainen (s. 14. maaliskuuta 1960 Oulu) on yksi Suomen menestyneimmistä raviohjastajista. Uransa aikana hän on voittanut lähes kaikissa Suomen suurkilpailuissa, muun muassa Suur-Hollola-ajon ja Ravikuningattaruuden. Vuoden ohjastajaksi Teivainen on valittu 2004, 2006 ja 2007. Syyskuuhun 2014 mennessä hän on ajanut yli 52 000 lähtöä, joista voittoja on ollut yli 7000, ja voittosummaksi on kertynyt yli 24 miljoonaa euroa.


title: Mf

text: Mf tarkoittaa seuraavia:


title: Mh

text: Mh tarkoittaa seuraavia:


title: Elintaso

text: Elintaso määritellään usein "aineellisena elämisen tasona", eli ihmisen saatavilla olevien tavaroiden ja palvelujen määränä ja laatuna. Elintasoa mitataan usein bruttokansantuotteella, tulojen jakautumisen tasaisuudella ja köyhien määrällä. Joskus mittarina ovat yksittäiset tuotteet kuten jääkaappien, puhelinten, autojen tai Internet-yhteyksien määrä tuhatta henkilöä kohden. Muita mittareita ovat terveydenhuollon ja koulutuksen saatavuus.


title: Mi

text: Mi tarkoittaa seuraavia:Mi on seuraavan henkilön nimi:


title: Mj

text: Mj tarkoittaa seuraavia:


title: Sikava

text: Sikava on Eläinten terveys ETT ry:n ylläpitämä kansalinen sikatilojen terveysluokitusrekisteri. Sikavan avulla teurastamot pystyy suunnittelemaan välitysporsaiden sekä teurassikojen kuljetukset siten, että tarttuvien tautien leviäminen estyy. Sikava luokitus vaikuttaa tuottajan saamaan tilityshintaan sekä sikatautien varalta otettuun ryhmävakuutukseen. Rekisterissä on lähes kaikkien Suomen sikatilojen tiedot. Sikavan toimintaa rahoittavat Suomen suurimmat teurastamot.


title: Sikava

text: Sikavan tekninen toteuttaja on Finnish Net Solutions Oy.


title: Suomen opetusministeri

text: Opetusministeri on valtioneuvoston jäsen, joka kantaa poliittisen vastuun opetusministeriön toiminnasta. Kulttuuriministerille kuuluvat asiat kuuluivat opetusministerin toimenkuvaan. Ministerien tehtävät erotettiin toisistaan vuonna 1970. Nykyinen opetusministeri on kokoomuksen Sanni Grahn-Laasonen.


title: Nikolai Romanov

text: Nikolai Romanov -nimisiä henkilöitä ovat tai ovat olleet:


title: Nigel Martyn

text: Anthony Nigel Martyn (s. 11. elokuuta 1966 St Austell, Cornwall, Englanti) on englantilainen entinen jalkapallomaalivahti, joka pelasi urallaan yli 500 ottelua Englannissa. Urallaan Bristolissa, Crystal Palacessa, Leedsissa ja Evertonissa pelannut Martyn joutui lopettamaan pelaajauransa pitkään vaivanneiden nilkkavammojen takia vuonna 2006.


title: Nigel Martyn

text: Martyn debytoi Englannin maajoukkueessa Moskovassa vuonna 1992. Maajoukkue-urallaan ykkösvahti David Seamanin varjoon jäänyt Martyn pelasi maajoukkueessa 23 ottelua ja edusti maataan vuoden 1998 -ja 2002 MM-kisoissa ja 1992 -ja 2000 EM-kisoissa.


title: Mp

text: Mp tarkoittaa seuraavia:


title: Mq

text: Mq tarkoittaa seuraavia:


title: Louis Eugène Félix Néel

text: Louis Eugène Félix Néel (22. lokakuuta 1904, Lyon – 27. lokakuuta 2000) oli ranskalainen fyysikko, joka tutki erityisesti aineiden magneettisia ominaisuuksia. Yhdessä Hannes Alfvénin kanssa Louis Néel sai Nobelin fysiikanpalkinnon vuonna 1970. Hänet palkittiin löydöistään antiferromagnetismiin ja ferrimagnetismiin liittyen. Löydöt johtivat tärkeisiin sovellutuksiin kiinteän olomuodon fysiikan alalla, esimerkiksi tietokoneiden tallennusmenetelmissä.


title: Louis Eugène Félix Néel

text: Louis Néelin mukaan on nimetty Néelin lämpötila. Néelin lämpötilassa antiferromagneettinen aine muuttuu paramagneettiseksi.


title: Mr

text: Mr tarkoittaa seuraavia:


title: Martin Keown

text: Martin Raymond Keown (s. 24. heinäkuuta 1966 Oxford, Englanti) on englantilainen jalkapalloilija, pelipaikaltaan puolustaja.


title: Martin Keown

text: Urallaan yli 300 ottelua Arsenalissa pelannut Keown edusti vuonna 1984 alkaneella urallaan myös Brightonia, Aston Villaa, Evertonia, Leicester Citya ja Readingia, jossa lopetti uransa vuonna 2005. Arsenalissa pelatessaan hän oli mukana voittamassa kolmea Valioliiga-mestaruutta ja kolmea FA Cupia.


title: Martin Keown

text: Debyyttinsä Englannin maajoukkueessa Keown teki vuonna 1992 ottelussa Ranskaa vastaan. Yhteensä maaotteluita Keownille kertyi 43 ja maalejakin kaksi. Hän edusti maataan vuosien 1998 ja 2002 MM-kisoissa sekä vuosien 1992 ja 2000 EM-kisoissa.


title: Jade Liqueurs

text: Jade Liqueurs on alkoholijuomien valmistaja, joka on erikoistunut autenttisten absinttimerkkien rekonstruointiin. Sen tuotteita ovat muun muassa absintit Jade Nouvelle-Orlèans, Jade Verte Suisse, Jade Edouard ja PF1901. Yhtiö toimii Saumurissa Ranskassa.


title: Jade Liqueurs

text: PF1901 viittaa Pernod Fils -yhtiöön, joka oli 1900-luvun alun suurin absintin tuottaja. Suuri tulipalo 11. elokuuta 1901 miltei tuhosi Pernod Filsin tuotantolaitokset Pontarlierissa.


title: Ajax (puhdistusaine)

text: Ajax on Colgate-Palmoliven nestemäisten ja jauhemaisten pesuaineiden brändi. Sitä on valmistettu vuodesta 1947 lähtien. Tuotemerkin jingle vuodelta 1948 oli ensimmäinen laatuaan yhdysvaltalaisessa televisiossa. Ajax-tuotteita ovat esimerkiksi Ajax original, Ajax lemon, Ajax mänty ja Ajax universal.


title: Naldo

text: Ronaldo Aparecido Rodrigues, pelaajanimeltään Naldo (s. 10. syyskuuta 1982 Londrina, Brasilia) on brasilialainen jalkapalloilija, joka edustaa Ranskan Ligue 1:ssä pelaavaa monacolaisseuraa AS Monacoa. Hän on pelipaikaltaan toppari.


title: Naldo

text: Naldo loitti uransa kotimaassa Esporte Clube Juventuden joukkueessa ja siirtyi Werder Bremeniin kesällä 2005 korvaamaan Bayern Müncheniin siirtynyttä Valérien Ismaëlia. Bremenin vakioaloituskentälliseen kuuluva Naldo hämmästytti 9. joulukuuta 2006 tekemällä hattutempun Bremenin 6-2 voittoon johtaneessa pelissä Frankfurtia vastaan.


title: Mw

text: Mw tarkoittaa seuraavia:


title: Mx

text: Mx tarkoittaa seuraavia:


title: My

text: My tarkoittaa seuraavia:


title: My

text: Aihepiiriin liittyvät myös seuraavat:


title: Mz

text: Mz tarkoittaa seuraavia:


title: Luonnonmaa

text: Luonnonmaa on saari Naantalissa kaupungin keskustan lounaispuolella. Ennen vuoden 2009 kuntaliitosta saari oli pinta-alaltaan noin puolet Naantalin kaupungin kokonaispinta-alasta, mutta on paljon harvemmin asuttu kuin kaupungin mannerpuoli. Luonnonmaan asukasluku on 1 697 (2006), mikä on vain 12,1% Naantalin kaupungin kokonaisväkiluvusta. Luonnonmaan kaupunginosia ovat Haijainen, Kaivola, Isokylä, Keitilä, Kirstilä, Kukola, Kultaranta, Käkölä, Viiala ja Viialanranta.


title: Luonnonmaa

text: Saari kuului aikaisemmin Naantalin maalaiskuntaan, joka liitettiin Naantaliin kaupunkiin vuonna 1964. Vuonna 1934 rakennettiin Ukko-Pekan silta, joka yhdistää Luonnonmaan mantereeseen. Vuonna 1970 valmistunut Särkänsalmen silta yhdistää Luonnonmaan Otavan saaren Merimaskun ja Rymättylän entisii kuntiin, jotka liitettiin Naantaliin vuoden 2009 alusta.


title: Luonnonmaa

text: Tasavallan presidentin kesäasunto, Kultaranta, sijaitsee Luonnonmaalla Kultarannan kaupunginosassa. Turun Korjaustelakka sijaitsee Kukolassa.


title: Luonnonmaa

text: Vuonna 2015 aloitettiin uuden Kukolanvainion pientaloalueen rakentaminen Kaivolaan. Alueelle on kaavoitettu 78 pientalotonttia, joista 36 valmistuu vuonna 2016. Alueelle rakennetaan myös uutta kevyen liikenteen väylää sekä leikkipuisto. Raision kaupunki omistaa kaksi virkistysaluetta Luonnonmaalla, Kultaranta Golfin vieressä sijaitsevan 5,5 hehtaarin Kesärannan ja Luonnonmaan eteläosassa sijaitsevan 54 hehtaarin Villan tilan.


title: Luonnonmaa

text: Luonnonmaan ja Otavan välillä on Kotkanaukolla ilmajohtolinja, jonka sähköverkkoyhtiö Caruna aikoo korvata uudella 540 metrisellä 20 kilovoltin sähkökaapelilla, joka sijoitetaan merenpohjaan Särkänsalmen sillan eteläpuolelle. Samalla paikalla on myös teleoperaattori DNA:n merikaapeli. Ilmajohtolinja puretaan merikaapelin valmistuttua.


title: Luonnonmaa

text: Saaren länsiosaan Kultaranta Golfin itäpuolelle suojaisan merenlahden, matalan ja rehevöityneen Matalahden rannalle, on suunniteltu asuntomessuja vuodeksi 2022. Asuntomessualueen arvioidut kustannukset ovat yli 10,5 miljoonaa euroa, ja Matalahdesta johtuva rantarakentaminen, ruoppaus ja tulvasuojat lisäävät kustannuksia arvioilta 2,6 miljoonaa euroa. Kustannusten on arvosteltu olevan korkeita Naantalin kaupungille, ja se ei ole vielä päättänyt asuntomessujen hakemisesta.


title: Gresham’s School

text: Gresham's School on yksityiskoulu ("public school") Holtissa Norfolkissa Englannissa. Se on sisäoppilaitos 4–18-vuotiaille pojille. Sen perusti Sir John Gresham jo vuonna 1555. Lukukausimaksu on lähes 22 000 puntaa vuodessa lisämaksuja huomioimatta.


title: Gresham’s School

text: Gresham's Schoolissa ovat opiskelleet muun muassa Benjamin Britten, Stephen Frears, Stephen Fry, Ralph Firman ja Peter Brook.


title: 25 metrin isopistooli

text: Isopistooli on Kansainvälisen ampumaurheiluliiton (ISSF) sääntöjen mukaan ammuttava urheiluammuntalaji. Isopistooliammunta ei ole olympialaji. Laji muistuttaa naisten ja nuorten ampumaa 25 metrin urheilupistoolia, sekä kansallista 25 metrin pienoispistoolia.


title: 25 metrin isopistooli

text: Isopistooliammunnassa käytetään itselataavaa pistoolia tai revolveria, jonka sallittu kaliiperi on välillä 7,62 mm - 9,65 mm. Nykyisin eniten käytetty kaliiperi on kuitenkin .32 S&W Long. Ampumamatka on 25 metriä.


title: 25 metrin isopistooli

text: Käytettävän aseen tulee sopia laatikkoon, jonka mitat ovat: pituus 30cm, leveys 15 cm ja korkeus 5 cm. Vuoden 2009 alusta lähtien minimi laukaisuvastus 1 360 gramman sijaan 1 000 grammaa. Ase on tyypillisesti kilpa-ammuntaan rakennettu erikoisase, tosin esimerkiksi sotilasammunnoissa saatetaan käyttää myös palveluspistooleja. Myös harjoittelussa saatetaan käyttää muita kuin varsinaisia kilpailuaseita. Esimerkiksi .357 Magnum -kaliiperinen revolveri, jolla ammutaan wadcutter -luotisia .38 Special -patruunoita on erittäin yleinen isopistooliammunnan harjoitteluase. Nykyinen de facto-standardikaliiperi huippuampujien aseissa on .32 S&W Long ja aseena puoliautomaattinen, itselataava pistooli.


title: 25 metrin isopistooli

text: Yleisiä kilpailuaseita isopistooliammunnassa ovat mm:


title: 25 metrin isopistooli

text: Kilpailu muodostuu kahdesta osasta, tarkkuusosiosta ja pikaosiosta. Suuremmissa kilpailuissa osiot ammutaan tyypillisesti peräkkäisinä päivinä. Tarkkuusosuus ensimmäisenä päivänä ja pika-osuus toisena.Suomalainen, Turun Seudun Ampujia edustava Seppo Mäkinen on voittanut lajissa maailmanmestaruuden vuonna 1978 Etelä-Korean Soulissa pidetyissä kisoissa.


title: Monodelphis brevicaudata

text: Monodelphis brevicaudata on Etelä-Amerikan koillisosien metsissä elävä tasaisen ruskea opossumilaji, joka kuuluu päästäisopossumien sukuun. Se on 11–14 cm pituinen, hännän pituuden ollessa 4,5–6,5 cm.


title: Monodelphis brevicaudata

text: Lajia tavataan Brasiliassa, Kolumbiassa, Ranskan Guayanassa, Guyanassa, Surinamessa ja Venezuelassa.


title: Monodelphis brevicaudata

text: "Monodelphis brevicaudata" on huono kiipeilijä ja elää mieluummin metsän pohjakerroksessa. Päiväksi se suojautuu lehdistä kyhättyyn pesään onttoon puunrunkoon tai koloon. Öisin se etsii ravinnokseen siemeniä, versoja ja hedelmiä, mutta myös hyönteisiä, haaskoja ja pieniä jyrsijöitä, jotka se tappaa voimakkaalla puraisulla pään taakse.


title: Monodelphis brevicaudata

text: Naaras voi synnyttää mihin aikaan vuodesta tahansa, ja poikasia voi olla jopa 14. Koska pussia ei ole, poikasten on tarrattava emon nisiin ja turkkiin. Hieman vartuttuaan ne ratsastavat emon selässä.


title: Monodelphis brevicaudata

text: Nisäkäsnimistötoimikunta on ehdottanut lajille uutta suomenkielistä nimeä "guayananpäästäisopossumi".


title: Litiumkarbonaatti

text: Litiumkarbonaatti (dilitiumkarbonaatti) LiCO on akuissa käytettävän litiumin raaka-aine, litiumin hiilihapposuola. Sitä käytetään myös ilotulitteissa tuottamaan punaista väriä.


title: Litiumkarbonaatti

text: Litiumkarbonaatti on olomuodoltaan valkoista jauhetta, joka hajoaa alle kiehumispisteensä 1 310 °C. Litiumkarbonaatin moolimassa on 73,9 g/mol, sulamispiste 723 °C, tiheys 2,1 g/cm (vesi = 1,0 g/cm), liukoisuus veteen (20 °C:n lämpötilassa) 1,3 g/100 ml ja CAS-numero 554-13-2.


title: Litiumkarbonaatti

text: Litiumkarbonaatti reagoi kiivaasti fluorin kanssa.


title: Litiumkarbonaatti

text: Litiumkarbonaatti on tärkein erilaisissa litiumakuissa tarvittavien kemikaalien raaka-aine. Suomessa litiumkarbonaatin tuotantomahdollisuuksia tutkii Keliber. Litiumkarbonaatin hinta vuonna 2015 oli noin 6 700–7 000 USD tonnilta (2 000 USD/t vuonna 2010). Vielä arvokkaampaa on litium-rautafosfaattiakkujen katodimateriaaliksi soveltuva litiumrautafosfaatti, josta voi saada 30 000–50 000 USD tonnilta.


title: Litiumkarbonaatti

text: Lyhytaikainen altistus ärsyttää silmiä, ihoa ja hengitysteitä. Pidempiaikaisesta altistumisesta aineelle voi seurata vaikutuksia keskushermostossa ja munuaisissa. Aine saattaa vahingoittaa ihmisen lisääntymistä tai kehitystä. Litiumkarbonaattia käytetään kuitenkin eräissä kaksisuuntaisen mielialahäiriön hoitoon tarkoitetuissa lääkkeissä.


title: Mathilda Roslin

text: Mathilda (Matilda) Roslin-Kalliola o.s. "Ahlroth" (28. toukokuuta 1837 Merikarvia – 25. huhtikuuta 1923 Merikarvia) oli suomalainen toimittaja ja kirjailija. Hän oli äidinkieleltään ruotsinkielinen, mutta kirjoitti suomeksi. Häntä on luonnehdittu kansankirjailijaksi.


title: Mathilda Roslin

text: Roslinin vanhemmat olivat mäkitupalainen Juha Ahlroth (ent. Ahlström, muutti nimensä Ahlrothiksi, ettei hänen ajateltaisi ylpeilevän sukulaisuudella kauppaneuvos Antti Ahlströmiin) ja kirkkoherra Bergelinin tyttärentytär Karoliina Juhontytär. Roslin kävi kiertokoulun ja ansaitsi elantonsa ompelijana, myyjänä ja käsityönopettajana, mutta kirjoittaminen oli hänen intohimonsa. Hänen kirjoituksiaan julkaisivat muun muassa lehdet "Amerikan Suomalainen" ja "Satakunta". Roslinin käsikirjoituksia on Tampereen yliopiston käsikirjoitusarkistossa. Roslin sai nimensä kenraalikuvernööri Bobrikoffin "mustaan kirjaan" pantuaan alkuun niin sanotun suuren adressin, jolla haluttiin vedota keisari Nikolai II:een.


title: Mathilda Roslin

text:
Roslin sai haasteen Turun hovioikeuteen 1914 teoksensa "Mietteitä Gogin sodasta" ilmestyttyä. Teos oli ilmestynyt aiemmin ruotsiksi herättämättä enempää huomiota. Haaste kuitenkin raukesi. Teoksessa Roslin esitti kirkkoherra G. Nyholmin 1877 kertomat ennustukset sodasta, joka lopettaisi Venäjän sortovallan Suomessa.
Roslinin elämään perustuvan oopperan "Matilda ja Nikolai" on kirjoittanut merikarvialaissyntyinen Arvo Salo ja säveltänyt Ilkka Kuusisto. Porin Ooppera toteutti sen vuonna 2004 Porin Promenadisalissa. Roslinin kirjailijakoti Merikarvialla Kunnanviraston vieressä on säilytetty museona.


title: Mathilda Roslin

text: Roslinin puoliso oli vuodesta 1880 puuseppä Gustav Roslin. Käytännössä avioliitto päättyi kuuden vuoden kuluttua. Roslin-Kalliolan nimen jälkiosa tulee hänen talonsa nimestä, jonka hän antoi isovanhempiensa Bergelinien mukaan.


title: Mathilda Roslin

text: Roslin-Kalliola on aiheena oopperassa "Matilda ja Nikolai", jonka on säveltänyt Ilkka Kuusisto. Libreton on kirjoittanut Arvo Salo


title: McArdlen tauti

text: McArdlen tauti on poikkijuovaisten lihasten sokeriaineenvaihduntahäiriö.


title: McArdlen tauti

text: McArdlen tauti havaittiin ensimmäistä kertaa 1951. Myofosforylaasin heikenneestä toiminnasta aiheutuva sairaus periytyy autosomin kautta resessiivisesti. Sairauden oireet rajoittuvat poikkijuovaisiin lihaksiin, vaikkakin oireet saattavat kohdistua mihin tahansa lihasryhmään.


title: McArdlen tauti

text: McArdlen taudin oireita ovat kivut ja krampit lihaksissa. Voimakas rasitus saattaa pahimmillaan johtaa lihaskudosvaurioon, joka aiheuttaa myoglobiinin kulkeutumisen munuaisiin ja virtsan muuttumisen tummanruskeaksi. Seurauksena saattaa olla krooninen munuaisvaurio.


title: McArdlen tauti

text: Vaikka useimmat McArdle-potilaat ovat diagnoosin saadessaan nuorella aikuisiällä, sairautta on todettu kaiken ikäisillä henkilöillä. Yleensä McArdlen tauti ei lyhennä potilaan elinkaarta. Lihasoireet liittyvät fyysiseen rasitukseen, ja tavallisesti sairaus on melko lieväoireinen. Sairautta esiintyy kummankin sukupuolen edustajilla.


title: McArdlen tauti

text: McArdlen tauti on varsin harvinainen: yhdysvaltalaisen tutkimuksen mukaan siitä kärsisi yksi ihminen noin 100 000:sta. Sairauden harvinaisuuden ja vaihtelevan taudinkuvan johdosta se voi kuitenkin olla jonkin verran alidiagnostisoitu.


title: Matlock

text: Matlock voi tarkoittaa seuraavia:


title: G-Stealer (muusikko)

text: G-stealer (oik. Sami Keinänen, s. 1973 Rovaniemi) on suomalainen basisti, joka soitti Lordi-yhtyeessä vuosina 1996–1999. Hän soitti bassoa Lordin ensimmäisellä levyllä Bend Over And Pray The Lord, joka julkaistiin vasta vuonna 2012 osana Scarchives Vol. 1 -kokoelmaa.


title: G-Stealer (muusikko)

text: G-stealerin ura Lordissa päättyi vuonna 1999, kun hän lähti Englantiin töihin. Keinäsen seuraajaksi basistiksi liittyi Sami "Magnum" Wolking.


title: G-Stealer (muusikko)

text: G-Stealerin esiintymisasu oli tehty punaisesta ja mustasta vinyylistä ja se oli mukailtu Alien-, Predator- ja Kenobiitti-elokuvahirviöiden mukaan. Hahmon nimi oli alun perin Gene Replacer, joka tarkoitti "Geenien korvaajaa". Samalla nimi toi mieleen Kissin laulaja-basistin Gene Simmonsin ja toisaalta tarkoitti myös "Genen korvaajaa". Putaansuun mielestä Gene Simmonsia ei voi korvata, ja hän halusi muuttaa nimen muotoon "G-Stealer". G-Stealerin käyttämä puku otettin vuonna 2000 rumpali Sampsa Astalan Kita-pukua varten takaisin käyttöön. Naamari oli sama ja osa puvusta oli uusiokäytössä. Merkittävin ero oli se, ettei G-Stealerin hahmolla ollut hiuksia.


title: Neoteerikot

text: Neoteerikot () olivat ryhmä latinaksi kirjoittaneita runoilijoita hieman ennen ajanlaskun alkua. Ryhmän jäsenet ottivat vaikutteita kreikkalaisilta kirjailijoilta (Kallimakhos ja Theokritos). Heidän tavaramerkkinsä olivat kirjoituksen tiukka rakenne, leikkisä lajityypin käyttö, sanoilla leikittely ja monimutkaisten viittausten käyttäminen.


title: Neoteerikot

text: Sanan neoteerikko voi ajatella tarkoittavan "Uusi runoilija", koska he olivat ryhmä ajattelijoita, mukaan lukien kuuluisa Catullus, joka ylellisen roomalaisen aristokratian elämäntyylin johdosta alkoi torjua perinteisiä normeja sekä sosiaalisessa elämässä että kirjoituksissa. Catulluksen sosiaalisten normien torjunta näkyy selvästi hänen kirjoituksissaan.


title: Neoteerikot

text: Merkittävimmät säilyneet neoteerikkojen työt ovat roomalaisen Catulluksen. Hänen 116 runon kokoelmansa kerrotaan löytyneen vuonna 900 Veronassa ja sen jälkeen uudelleen 13. vuosisadan lopulla. Vaikka teoksesta on otettu useita kopioita ja alkuperäinen käsikirjoitus on hävinnyt, Catulluksen runous ilmentää neoteerikkojen pääperiaatteita, tyylikäs sanasto, mitta ja sointi, joita neoteerikot hakivat. Neoteerikkojen kreikkalaisten esikuvien merkitystä ei voi kuitenkaan unohtaa.


title: Neoteerikot

text: Latinankielisiksi neoteerikoiksi luetaan yleisesti:


title: Virvatuli (sarjakuvahahmo)

text: Virvatuli (), oikealta nimeltään Jackson Arvad, on Marvel-kustantamon sarjakuvissa esiintyvä superroisto. Hahmo esiintyi ensimmäisen kerran "Amazing Spider-Man" -lehden numerossa 167. Virvatulen loivat Len Wein ja Ross Andru.


title: Virvatuli (sarjakuvahahmo)

text: Suomessa Virvatuli esiintyi ensimmäisen kerran "Hämähäkkimies"-lehden numerossa 1 (1981).


title: Virvatuli (sarjakuvahahmo)

text: Öljy-yhtiö Roxxonille työskentelevä Jackson Arvad oli menestyksekäs fyysikko, jonka erikoisalaa oli elektromagneettinen tutkimus. Jatkuvan erottamisen uhan alla uurastava Arvad vietti paljon aikaa työnsä parissa uhraten sille yöuniaan. Lopulta Arvad nukahti ylirasituksesta ja aiheutti laboratoriossaan onnettomuuden, joka muutti hänet Virvatuleksi, olennoksi joka kykenee hallitsemaan molekyyliensä elektromagneettisia sidoksia).


title: Virvatuli (sarjakuvahahmo)

text: Arvadin pomot eivät pitäneet tilanteesta ja yrittivät surmata tämän. Uusien voimiensa avulla Virvatuli kuitenkin pakeni paikalta ja yritti langettaa kostonsa myöhemmin työnantajilleen. Jokaisella kerralla hänen murhanhimoisen raivonsa pysäytti Hämähäkkimies. Lopulta Virvatuli tyytyi hypnotisoimaan työnantajansa niin, että tämä tunnusti rikoksensa poliisille.


title: Virvatuli (sarjakuvahahmo)

text: Vuosia myöhemmin Virvatuli liittoutui yhteen Linnunpelätin ja Liekehtijän kanssa osana Kameleontin suunnitelmaa. Tällöin tavoitteena oli rangaista Peter Parkeria.


title: Virvatuli (sarjakuvahahmo)

text: Fyysisellä tasolla Virvatulella on yli-inhimilliset voimat, joiden avulla hän voi nostaa noin 12 tonnia suurimmassa tiheydessään.


title: Virvatuli (sarjakuvahahmo)

text: Virvatulen suurin voima on kuitenkin hänen kykynsä hallita niitä elektromagneettisia voimia, jotka pitävät hänen ruumiinsa molekyylit kasassa. Voimansa ansiosta Virvatuli voi säädellä tiheyttään haluamallaan tavalla.


title: Virvatuli (sarjakuvahahmo)

text: Samalla se antaa hänelle valtavat fyysiset voimat ja kyvyn lentää. Mentaalisesti muokkaamalla itsensä maksimitiheyteen, Virvatulen ruumis on yhtä kestävä kuin kivi.


title: Virvatuli (sarjakuvahahmo)

text: Tässä olomuodossa hänen lihaksistonsa muuntuu tiheämmäksi ja täten voimakkaammaksi, mutta näin korkeaa tiheyttä Virvatuli kykenee pitämään yllä ainoastaan 10 minuuttia, ennen kuin rasitus kasvaa liian suureksi.


title: Virvatuli (sarjakuvahahmo)

text: Muuntautuessaan minimitiheyteensä, Virvatuli ulottaa osan molekyyleistään irti kehostaan, jolloin hänestä tulee massaton ja hän voi näin kulkea esimerkiksi seinien läpi (toisin kuten Marvel-universumin toinen tiheytensä säätelijä, Vision, Virvatuli ei siirrä molekyylejään toiseen ulottuvuuteen). Virvatulen muokatessa molekyyliensä sidoksia tuottaa prosessi kirkasta, kipinöivää valoa.


title: Virvatuli (sarjakuvahahmo)

text: Virvatuli voi myös kiinteyttää ainoastaan osan kehostaan. Muuntaessaan itsensä kevyemmäksi kuin ilma, Virvatuli voi lentää. Usein hän irrottaa pienen osan molekyylejä itsestään, jolloin syntyvä virtaus antaa hänelle vauhtia.


title: Virvatuli (sarjakuvahahmo)

text: Lentäessään yli 8 km/h Virvatuli muuntuu valopalloksi, koska prosessi tuottaa niin paljon valoa. Hänen huippunopeutensa on 145 km/h, eikä kiinteät esineet voi hidastaa hänen lentoaan tällöin.


title: Virvatuli (sarjakuvahahmo)

text: Virvatuli on myös oppinut tuottamaan rinnastaan häikäisevän valonsäteen, jolla on hypnoottisia voimia. Hypnotismin kesto on noin kymmenestä kolmeentoista minuuttia, riippuen kohteen mielenlujuudesta ja Virvatulen tuottaman valon määrästä.


title: Matlock (Kanada)

text: Matlock on noin 200 asukkaan kylä Winnipegjärven länsirannalla Manitoban provinssissa Kanadassa. Se sijaitsee Provincial Highway 9 -maantien varrella noin 21 kilometriä pohjoiseen Selkirkistä ja noin 20 kilometriä etelään Gimlistä. Yhdessä Ponemahin ja Whytewoldin kanssa se muodostaa Dunnottar-nimisen alueen.


title: Luonnonkapitalismi

text: Luonnonkapitalismi on ajattelutapa, jossa kapitalismia laajennetaan ottamaan huomioon laajempi kokonaisuus kuin pelkkä taloudellinen rationaalisuus. Siinä lisätään ihmisten tuottamiin pääomiin luonnon tuottamat pääomat, jolloin saadaan neljä talouden kannalta olennaista pääomatyyppiä:Elinympäristön huomioimisen ja tuottavan taloudellisen toiminnan yhdistävä luonnonkapitalistinen ajattelu nousi esille 1990-luvun aikana. Sen päänäkökohdat kiteyttivät Paul Hawken, Amory Lovins ja Hunter Lovins vuonna 1999 julkaistussa ohjelmallisessa kirjassaan "Natural Capitalism".


title: Luonnonkapitalismi

text: Hawkenin ja Lovinsien mukaan siirtyminen uuteen teolliseen aikakauteen, jossa yritykset yhdistävät raaka-aineiden ja muiden resurssien säästämisen yrityksen tuottavuuteen, ei ole pelkästään kannattavaa tai suositeltavaa vaan väistämätöntä.


title: Luonnonkapitalismi

text:
"Viimeisten viidenkymmenen vuoden kuluessa ovat maailman vuotuiset hiilipäästöt nelinkertaistuneet. Mutta seuraavien viidenkymmenen vuoden kuluessa saattaa koko ilmasto-ongelma muuttua yhtä himmeäksi muistoksi kuin 70-luvun energiakriisi, koska ilmastomuutos ei ole väistämätön tulos normaalista taloudellisesta toiminnasta vaan keinotekoinen seuraus toiminnan toteuttamisesta epärationaalisen tehottomalla tavalla (...) [J]os käytämme energiaa tavalla, joka säästää rahaa (...) ilmastomuutos muuttuu ongelmaksi, johon meillä ei ole varaa, jota emme tarvitse ja jonka voimme välttää saavuttaen samalla valtavat säästöt yhteiskunnalle."
Hawken & al. 'Natural Capitalism'


title: Luonnonkapitalismi

text: Luonnonkapitalismin pääsanoma sisältää ajatuksen siitä, että ihmiskunta voi valita, miten ottaa luonnonpääomat huomioon. Natural Capitalism -kirjan tekijöiden mukaan voimme tehdä sen taloudellisesti kalliilla tavalla tai tuottoisasti. Useat ekonomistit ovat tulleet samaan tulokseen: vuonna 1997 kahdeksan Nobel-palkittua ekonomistia toi julki, että heidän näkemyksensä mukaan markkinoiden avulla toteutettavat energiasäästöt voivat kohottaa amerikkalaisten elinoloja ja jopa tuoda lisähyötyä taloudelle. Luonnonkapitalismin mukaan yksistään Yhdysvallat voisi säästää 300 miljardia dollaria vuodessa energialaskustaan ottamalla käyttöön tämänhetkistä teknologiaa, joka tuottaa samat palvelut huokeammalla.


title: Luonnonkapitalismi

text: Taloudellisen kannattavuuden pohtiminen edellyttää myös sen huomioimista, miten taloudellista hyvinvointia mitataan. Luonnonkapitalismi kritisoi pelkän bruttokansantuotteen käyttöä talouden mittarina, sillä BKT mittaa pelkästään rahan liikkumista kädestä toiseen, ei sitä, mitä talous tuottaa ja hyötyykö yhteiskunta tuotannosta. BKT sisältää nimittäin muun muassa rikollisuuden aiheuttamat kulut, sairaanhoitokustannukset, vankiloiden ylläpidon, jätemaksut, ympäristön siivouskulut, öljypäästöt, avioerot, turvakodit yms. BKT:n käyttökelvottomuus hyvinvoinnin mittarina käy hyvin ilmi ekonomisti Robert Repetton lausahduksesta: ”Nykyisen laskutavan mukaan valtio voi kuluttaa loppuun mineraalivaransa, kaataa metsänsä, tuhota maaperänsä, saastuttaa vesilähteensä ja pyydystää villieläimet ja kalakannat sukupuuton partaalle, mutta tuloja mitattaessa mikään edellisistä ei käy ilmi.. Lopputuloksena ovat kuvitteelliset voitot tuloissa, mutta peruuttamattomat menetykset rikkaudessa.”


title: Luonnonkapitalismi

text: Perinteinen kapitalismi on tähän asti jättänyt luonnonpääoman vähälle huomiolle, mutta sen merkitys talouselämälle alkaa vähitellen käydä ilmiselväksi: toimintaympäristö saastuu, kalakannat hupenevat, juomakelpoisen veden määrä vähenee ja luonnonmetsät katoavat. Samalla kun raaka-ainelähteet vähenevät, supistuvat myös maapallon ekojärjestelmän tuottamat palvelut, joita ovat muun muassa puhtaan ilman ja veden tuotanto, sateet, hedelmällisen maaperän uudistaminen, erilaisten jätteiden ottaminen osaksi luonnon kiertokulkua, äärimmäisten luonnonilmiöiden tasaaminen ja ilmakehän elinkelpoisena pitäminen.


title: Luonnonkapitalismi

text: Natural Capitalism -kirjan tekijöiden mukaan olemme 1900-luvun aikana kuluttaneet jo kolmanneksen koko luonnonvarojen alkupääomastamme (mm. neljänneksen viljelykelpoisesta pintamaasta ja kolmanneksen metsien pinta-alasta). Luonnonkapitalismi tarkoittaakin yksinkertaisesti sen huomioimista, että yksi merkittävimmistä pääomistamme vähenee nopeasti ja sen merkitys talouselämälle ja sen varaan rakentuvalle yhteiskunnalle on huomattava.


title: Luonnonkapitalismi

text: Luonnonkapitalismi pyrkii olemaan epäpoliittinen. Se on tapa ajatella taloutta laajemmin ja rationaalisemmin. Se ei kuitenkaan aseta kyseenalaiseksi mitä taloudessa tuotetaan. Sen sijaan luonnonkapitalismi kiinnittää huomion siihen, miten muun muassa raaka-aineita ja energiaa voidaan säästää tuotantoprosessin eri vaiheissa ja välttää saasteita ja ylimääräistä jätettä. Luonnonkapitalismi ei siis sinänsä pyri vähentämään markkinatalouden tavarantuotantoa vaan tehostamaan ja tekemään järjestelmästä paremman.


title: Luonnonkapitalismi

text: Luonnonkapitalismi perustuu käytännön tasolla neljään keskeiseen strategiaan:


title: Luonnonkapitalismi

text: Resurssituottavuus () tarkoittaa yksinkertaisesti sitä, että jatkamme kaikkien resurssien – inhimillinen työ, raaka-aineet, energia jne. – tuottavuuden kohottamista palveluiden ja tavarantuotannossa. Natural Capitalism -kirjan tekijöiden mukaan meidän on ehkä vaikea nähdä, miten tuottavuutta voitaisiin merkittävästi kohottaa nykyisestä. Kuitenkin esimerkiksi viimeisten 250 vuoden aikana on tuottavuus kohonnut siten, että nykyään yhden ihmisen työpanos tuottaa kaksisataa kertaa enemmän kuin 1700-luvulla. Silti käytössämme on tänäkin päivänä hyvin epätaloudellista tekniikkaa, kuten esimerkiksi polttomoottoriautot, jotka käyttävät polttoaineen energiasta vain noin yhden prosentin itse matkustajan kuljettamiseen ja loput 99 prosenttia epätaloudelliseen moottoriin ja toistatuhatta kiloa painavan auton liikuttamiseen.


title: Luonnonkapitalismi

text: Meidän ei tosin tarvitse pohtia sitä, missä määrin tuleva kehitys nostaa tuottavuutta, sillä jo nykyisellä tietämyksellä ja ymmärryksellä voidaan resurssituottavuutta kohottaa huomattavasti. Hawken ja Lovinsit tarjoavat kirjassaan hengästyttävän määrän käytännön esimerkkejä resurssien käytön tehostamisesta. Heidän teesinsä on, että kehittyneissä maissa on säästettävissä 90-95 prosenttia materiaaleja ja energiaa alentamatta kuitenkaan ihmisten haluamien palveluiden ja tuotteiden määrää tai laatua – ja lisäksi paremmalla taloudellisella voitolla.


title: Luonnonkapitalismi

text: Tällaisiin tuloksiin päästään muun muassa ottamalla suunnittelussa ja päätöksenteossa huomioon yksittäisten valintojen vaikutus kokonaisuuteen sen sijaan, että mitattaisiin pelkästään yksittäisen osatekijöiden tehokkuutta.


title: Luonnonkapitalismi

text:
Esimerkiksi maailman sähkönkulutuksesta noin 3/5 käytetään erilaisten sähkömoottoreiden pyörittämiseen. Suurin osa moottoreista toimii erilaisina pumppuina, jotka käyttävät suurimman osan energiasta kamppailussa kitkaa vastaan. Kirjoittajat kertovat esimerkkinä miten eräässä muoviteollisuuden tehtaassa saavutettiin 14 pumpun järjestelmässä 92 %:n energiasäästöt tavanomaiseen järjestelmään verrattuna seuraavilla yksinkertaisilla toimilla:
Yleensä putkien halkaisijaa ei uskalleta kasvattaa, koska isompien putkien hankintahinta on korkeampi kuin pumppauksessa säästetyn energian hinta. Tarkastelemalla kuitenkin kokonaisuutta havaitaan, että hankintahinta korvautuu välittömästi, koska suuremmat putket tarvitsivat pienemmät ja halvemmat pumput. Järjestelmän rakentaminen oli lisäksi nopeampaa, yksinkertaisempaa ja tilaa säästävämpää kuin perinteinen malli olisi ollut.


title: Luonnonkapitalismi

text: Kirjoittajat korostavat, että kuvittelemme elävämme maailmassa, jossa tehtaat ja palvelut on suunniteltu ja toteutettu tehokkaasti. Todellisuus on heidän mukaansa kuitenkin toisenlainen: maailma on väärällään huonoa suunnittelua ja huonojen ”hyväksi koettujen” tapojen toistoa, jotka tuottavat kehnosti ihmisiä palvelevia ja luonnon resursseja hukkaavia lopputuloksia.


title: Luonnonkapitalismi

text: Luonnon imitointi () tarkoittaa luonnossa esiintyvien toimintaperiaatteiden omaksumista. Tämä tarkoittaa muun muassa


title: Luonnonkapitalismi

text: Luonnon menetelmiä voidaan hyödyntää teollisuuden lisäksi muun muassa maanviljelyssä, jossa teolliset menetelmät ovat osoittautuneet osittain tehottomiksi ja turmiollisiksi. Natural Capitalism -kirjan tekijöiden mukaan esimerkiksi Yhdysvalloissa menetetään nykyään 20 % enemmän sadosta tuhohyönteisille kuin puoli vuosisataa sitten, vaikka hyönteismyrkkyjen käyttö on kasvanut samana aikana lähes 20-kertaiseksi. Luonnonmukaisilla malleilla voidaan välttää sekä hyönteismyrkkyjen että keinotekoisten lannoitteiden käyttö ja saavuttaa parempi tehokkuus: intensiivinen luonnonmukainen viljely voi esimerkiksi tuottaa yhden kasvissyöjän koko ravinnon (sekä tarvittavan kompostiaineksen) muutaman sadan neliömetrin alueella, noin 90 % pienemmällä veden kulutuksella ja 60-80 % vähemmällä maan tarpeella kuin teollinen viljely. Myös esimerkiksi jäteveden käsittelyyn on olemassa täysin biologinen menetelmä, jossa erilaiset bakteerit, pieneliöt, levät yms. käyttävät jätteet ravinnokseen ja joka on taloudellisesti kilpailukykyinen verrattuna tavanomaiseen jätevedenkäsittelyyn.


title: Luonnonkapitalismi

text: Palvelutalous (service and flow) tähtää markkinajärjestelmään, jossa kestohyödykkeiden myymisen sijaan myydään pelkkä hyödykkeen tuottama palvelu. Harvempi haluaa omistaa pyykinpesukonetta: ihmiset haluavat vain saada vaatteensa puhtaiksi. Palveluperiaatteen mukaan yritykset tuottavat asiakkaan haluaman palvelun antamalla korvausta vastaan laitteensa asiakkaan käyttöön. Ajatusta voidaan soveltaa pesukoneiden lisäksi kaikkiin kulutushyödykkeisiin muun muassa tietokoneisiin, autoihin, videoihin, jääkaappeihin ja lämmitykseen. Palvelun tuottava yritys on kokonaisuudessaan vastuussa laitteistaan, joten sillä on korkea motivaatio suunnitella laitteet kestäviksi, helposti huollettaviksi ja kierrätettäviksi.


title: Luonnonkapitalismi

text: Palvelutalous eroaa paljon pelkästä leasingmenettelystä, jossa asiakas maksaa lopulta tuotteesta enemmän kuin ostamalla sen ja käytetty tuote joutuu kuitenkin kaatopaikalle. Kyseessä olisi enemmänkin tilanne, jossa ostamme jatkuvasti samantasoista palvelua. Palvelun tuottaja on velvollinen ylläpitämään ja uudistamaan laitteitaan ja lopulta huolehtimaan laitteen kierrätyksestä.


title: Luonnonkapitalismi

text: Perinteisessä taloudessa teollisuus hyötyy siitä, että tuotteiden elinkaari on melko lyhyt (esimerkiksi auto, joka kestäisi hyväkuntoisena käytössä 50 vuotta, olisi todennäköisesti valmistajan kannalta täysin kannattamaton ajatus). Palvelutaloudessa on puolestaan valmistajan etu, että tuote pysyy käyttökelpoisena mahdollisimman pitkään. Ideana onkin, että palveluiden ollessa kaupan kohteena sekä asiakas että palvelun tuottaja hyötyvät resurssituottavuudesta sen sijaan, että myyjä hyötyy sen mukaan, mitä kalliimman tuotteen hän saa myytyä – riippumatta siitä mitä sen käyttö tai käytöstä poistamiskustannukset ovat. Vaikka palveluihin perustuva talous tuntuu mullistavalta idealta, ovat sen alun perin kehitelleet sveitsiläisen teollisuusanalyytikko Walter Stahel ja saksalaisen kemisti Michael Braungart jo 1980-luvun alussa.


title: Luonnonkapitalismi

text: Luonnonpääoman huvetessa rapistuvat ekojärjestelmän tuottamat palvelut: puhdas vesi, viljelykelpoinen maa, kalakannat jne. Ilmaston muutokset aiheuttavat äärimmäisiä sääilmiöitä, joiden taloudellinen vaikutus on merkittävä (Natural Capitalism -kirjan tekijöiden mukaan esimerkiksi vuonna 1998 aiheutui maailmanlaajuisesti noin 90 miljardin arvoiset tuhot). Samaan aikaan maapallon väestö kasvaa ja näin ollen myös ihmisten tarvitsemien palveluiden tarve. Ympäristön tuhoutuminen ja resurssien hupeneminen uhkaa lisäksi aiheuttaa laajamittaisia kansainvälisiä kriisejä, muun muassa valtioiden välisiä konflikteja ja hallitsemattomia muuttovirtoja, joilla on omat seurauksensa kansainväliseen ja kansalliseen talouteen.


title: Luonnonkapitalismi

text: Luonnonkapitalismin päätelmä on, että mikäli haluamme säilyttää tai parantaa kykyämme vastata ihmisten tarpeisiin ja samalla vakauttaa taloutta kansainvälisesti, on investoiminen luonnonpääomaan välttämätöntä. Se tarkoittaa toimia, jotka elvyttävät, ylläpitävät ja lisäävät luonnonresursseja, sen sijaan, että talousjärjestelmä vain tekee ”nostoja” pääomista ja palauttaa nostot jätteinä kaatopaikoille, vesistöihin tai ilmakehään.


title: Luonnonkapitalismi

text: Onko luonnonkapitalismi omaksuttavissa käytännössä talouselämän ohjenuoraksi tai koko yhteiskunnan toimintamalliksi. Seuraavaksi tarkastelemme kahta kirjan esimerkkiä: ensin yrityselämää ja sitten yhteiskuntaa.


title: Luonnonkapitalismi

text:
"Tätä kirjoittaessani ei koko maapallolta ole löydettävissä ainuttakaan teollisuusyritystä, jonka toiminta olisi kestävää siinä mielessä, että se saavuttaisi tämänhetkiset tarpeensa, ilman että se jossain määrin vähentäisi tulevien sukupolvien mahdollisuuksia täyttää omat tarpeensa. Kun maapallolta loppuvat rajalliset uusiutumattomat raaka-aineet tai ekojärjestelmä romahtaa, jäävät jälkeläisemme tyhjin käsin. Mutta ehkäpä me voimme juuri ja juuri estää tämän tapahtumasta.
"Interfacessa me olemme lähteneet matkalle tullaksemme maailman ensimmäiseksi kestävällä pohjalla toimivaksi yritykseksi ja sen jälkeen haluamme jatkaa ja tulla ensimmäiseksi luontoa jälleenrakentavaksi yritykseksi. Me tiedämme hyvin, mitä se vaatii meiltä. Se on käsittämätön ponnistus – kuin kiipeäisimme Everestiä korkeammalle vuorelle. Se tarkoittaa tulevaisuuden teknologioiden kehittämistä – lempeämpiä ja hellempiä menetelmiä, jotka matkivat luontoa. Uskon että sieltä löydämme mallin."
"Ray Anderson, Interface-yhtiön pääjohtaja", "asiakkaille ja työntekijöille suunnatussa viestissään"


title: Luonnonkapitalismi

text: Miljardiyhtiö Interface on Yhdysvaltain toiseksi suurin lattianpinnoitetekstiilien – pääasiassa öljypohjaisten muovimattojen – tuottaja. Kaatopaikoilla lojuu jo noin kaksi miljardia kiloa yhtiön valmistamaa muovimattoa, jonka hajoaminen kestää noin kaksikymmentätuhatta vuotta. Mattoteollisuus perustuu suurimmaksi osakseen uusiutumattomien raaka-aineiden käyttöön: öljypohjaisen maton valmistus vaatii yhtä mattokiloa kohden kaksi kiloa fossiilisia polttoaineita sekä vielä saman verran kuljetuksiin käyttäjälle ja sieltä kaatopaikalle. Yhtiön pääjohtaja Ray Anderson oli luotsannut yhtiötä parikymmentä vuotta sen kummemmin miettimättä yhtiön toiminnan ympäristövaikutuksia. Vuonna 1994 yhtiön tutkimusosasto ryhtyi selvittämään yrityksen kantaa ympäristönsuojeluun ja pyysi pääjohtajaltaan ympäristövisiota. Vision synnyttäminen tuntui työläältä: Andersson kertoo, ettei hänellä ollut lainkaan käsitystä siitä, mitä kestävä kehitys voisi käytännössä tarkoittaa. Sitten joku lähetti hänelle sattumalta Paul Hawkenin kirjan The Ecology of Commerce ja myöhemmin Daniel Quinnin kirjan Ismael. Andersonin mukaan näiden kahden kirjan lukeminen oli hänelle jonkinasteinen herätys, jonka ansiosta hän lähti kehittämään yhtiölleen linjaa, joka kulkee kohti ympäristön suhteen kestävää toimintaa. Andersson jatkaa yhtiön tavoitteesta seuraavasti:


title: Luonnonkapitalismi

text: "Me odotamme päivää, jolloin tehtaissamme ei ole savupiippuja eivätkä ne enää tuota päästöjä. Jos onnistumme, me tulemme käyttämään loppuikämme aiempien vuosien mattojen keräämiseen, vanhan materiaalin kierrättämiseen ja auringonvalon muuttamiseen sähköksi. Kaatopaikoille ei enää kulje lainkaan jätettä eikä ekojärjestelmään pääse enää päästöjä. Siitä tulee kirjaimellisesti yritys, joka kasvaa puhdistamalla maailmaa ei saastuttamalla tai vaurioittamalla sitä."


title: Luonnonkapitalismi

text: Neljän vuoden aikana uuden strategian käyttöönotosta vuodesta 1994 vuoteen 1998 yhtiön tulot olivat kaksinkertaistuneet, työntekijöiden määrä lähes kaksinkertaistunut ja voitot kolminkertaistuneet. Käytännön toimenpiteinä yhtiö ryhtyi siirtymään mattojen myymisestä ”lattianpinnoituspalveluiden” tarjoamiseen. Yhtiö antaa mattonsa vuokralle, pitää huolta niiden siisteydestä ja kunnosta ja lopulta vaihtaa kuluneet matot uusiin ja kierrättää vanhan materiaalin. Yhtiö on lisäksi kehittänyt uuden lattiamateriaalin, joka on muun muassa täysin kierrätettävissä omaksi raaka-aineekseen. Uuden materiaalin (joka vaatii 35 % vähemmän raaka-ainetta ja on neljä kertaa kestävämpi kuin perinteiset), järkevien huoltotoimenpiteiden (vain kuluneet osat vaihdetaan), kierrätyksen ja tehostettujen valmistusmenetelmien (vain maton pintakerros uudistetaan kierrätyksessä) ja muiden vastaavien toimenpiteiden ansiosta Interface on pystynyt tehostamaan ”toimistojen lattioiden pinnoittamisen” perinteiseen muovimattoteollisuuteen verrattuna 31-kertaiseksi käytetyn materiaalin ja energian suhteen.


title: Luonnonkapitalismi

text: Curitibassa Brasiliassa on asukkaita noin kaksi miljoonaa. Kaupungin keskusta on elävöitetty kävelykaduiksi, ja sitä ympäröivät tehokkaasti suunnitellut liikennejärjestelyt. Yleisin kulkuneuvo ovat julkisen liikenteen erikoissuunnitellut pitkät linja-autot, jotka kuljettavat yhdellä bussilinjalla 20 000 matkustajaa tunnissa. Linja-autot kuluttavat 42 % vähemmän polttoainetta per istuinkilometri kuin tavanomaiset bussit. Pysäkit on kehitetty erityisiksi asemiksi, joilla auton kyytiin astuminen ja poisjäänti sujuvat jouheasti. Järjestelmä on kehitetty niin tehokkaaksi, että se vähentää linja-autojen määrällistä tarvetta 69 % ja on vastaavaan metrojärjestelmään verrattuna 100 kertaa edullisempi. Kaupunkilaiset ovat vähentäneet autojensa käyttöä hyvin toimivan julkisen liikenteen ansiosta niin paljon, että polttoainetta säästyy vuodessa noin 26 miljoonaa litraa, kaupungin ilma on puhtaampi kuin muissa Brasilian kaupungeissa eivätkä liikenneruuhkat aiheudu ongelmiksi.


title: Luonnonkapitalismi

text: Kaupungin alueella olevien jokien aiheuttamat tulvat on saatu hallintaan luonnonmukaisin keinoin: rakentamalla jokien yhteyteen puistoja ja niihin luonnontilaisia ”tulva-altaita” sekä rajoittamalla rakentamista jokirannassa. Kaupunkilaiset saavat verovapautuksen maalleen, joka on viherkäytössä. Kaupunkialueesta yksi kuudesosa on puistoa, ja jokaisen luvanvaraisesti kaadetun puun tilalle tulee istuttaa kaksi uutta. Jokaista asukasta kohden on viheraluetta yhteensä yli 50 neliömetriä, nelinkertaisesti enemmän kuin YK suosittelee. Puistojen läheisten maa-alueiden hinta on noussut korkeaksi ja tuottaa näin enemmän verotuloja. Talouselämä kukoistaa ja on vahva tekijä markkina-alueellaan. Kaupungin teollisuus on velvoitettu hävittämään kiinteät jätteensä omalle maalleen, mikä kannustaa kierrätykseen ja jätteiden minimoimiseen. Kaupunki houkuttaa kansainvälisiä yrityksiä tarjoamallaan korkealla elämänlaadulla.


title: Luonnonkapitalismi

text: Terveydenhuollon, kuten muutkin kaupungin palvelut, on hajautettu pieniin yksiköihin, jotka palvelevat asukkaita mahdollisimman lähellä heidän asuinalueitaan – mikä on omiaan säästämään sekä matkustuskustannuksia että aikaa. Osallistavaa kaupunkidemokratiaa toteutetaan käytännöllisesti ja halvasti muun muassa kiinteistöveron maksun yhteydessä tehtävillä äänestyksillä.


title: Luonnonkapitalismi

text: Muutaman vuosikymmenen kuluessa kaupunki on kasvattanut asukaskohtaisen bruttokansantuotteen Brasilian keskiverron paikkeilta sitä 65 % korkeammaksi ja samalla saavuttanut köyhimpien – slummienkin asukkaiden – tuloissa kasvua jopa kaksi kolmannesta. Kaupunki on kehittynyt periaatteiden mukaan, joita voisi kutsua rakentavaksi pragmaattisuudeksi. Ratkaisut tehdään sen mukaan, mikä on yksinkertaista, nopeaa, hauskaa ja halpaa. Asukkaat uskovat hallintoonsa, sillä se toimii nopeasti, avoimesti, rehellisesti ja uskottavasti. Hallinto ei pelkää riskinottoja, ja vaikka se kokee takapakkeja ja epäonnistumisia, ne otetaan vastaan hyvinä oppitunteina. Kaupungissa on menossa lukuisia ohjelmia, joilla tuetaan ja innoitetaan asukkaita omatoimisuuteen, luonnonsuojeluun, oppimiseen ja moneen muuhun.


title: Luonnonkapitalismi

text: Tilastotietoa Curitibasta: Asukkaista 99 % ei haluaisi asua missään muualla, lukutaito on 95 %:lla asukkaista, 96 %:lla perusrokotukset, 99,5 %:lla kotitalouksista on vesi ja sähkö, jätteistä saadaan kerättyä 98 %, vähintään lukiotasoinen koulutus 83 %:lla asukkaista, 3/4 asunnoista on asukkaiden omistuksessa, eliniänodote 72 vuotta. Kaupungissa on 20 teatteria, 30 kirjastoa, 74 museota ynnä muuta sellaista.


title: Manigotagan

text: Manigotagan on 191 asukkaan asuinalue Manitoban provinssissa Kanadassa. Se sijaitsee noin 70 kilometriä pohjoiseen Pine Fallsista ja noin 85 kilometriä länteen Bissettistä paikassa, jossa Manigotaganjoki laskee Winnipegjärveen. Muut läheiset kylät ovat Seymourville ja Hollow Water intiaanireservaatti.


title: Štš-322

text: Štš-322 () oli Neuvostoliiton laivaston Štšuka-luokan sukellusvene.


title: Štš-322

text: Alus tilattiin telakalta 112, missä köli laskettiin 31. joulukuuta 1934. Alus laskettiin vesille 10. huhtikuuta 1935 ja otettiin palvelukseen 3. marraskuuta 1936.


title: Štš-322

text: Talvisodassa "Štš-322" upotti 10. joulukuuta 1939 Helsingin lähistöllä torpedoimalla saksalaisen "Reinbeckin" (). Vene vaurioitti 12. joulukuuta Hangon vesillä saksalaista kauppalaivaa "Helga Bögeä" tykkitulella ja se vaurioitti edelleen 16. joulukuuta Hangon vesillä saksalaista kauppalaivaa "Gilhausenia".


title: Štš-322

text: "Štš-322" tuhoutui tuntemattomasta syystä 11. lokakuuta 1941.


title: Štš-324

text: Štš-324 () oli Neuvostoliiton laivaston Štšuka-luokan sukellusvene


title: Štš-324

text: Alus tilattiin telakalta 112, missä köli laskettiin 31. joulukuuta 1934. Alus laskettiin vesille 10. huhtikuuta 1935 ja otettiin palvelukseen 31. lokakuuta 1936.


title: Štš-324

text: "Štš-324" liitettiin palvelukseen otettaessa Itämeren laivastoon.


title: Štš-324

text: Talvisodassa alus koitui suomalaisen saattajan "Aura II":n kohtaloksi. "Aura II" oli laukaisemassa 13. tammikuuta 1940 syvyyspommia kohti "Štš-324":ää, mutta pommi räjähtikin sen omaan heittimeen upottaen aluksen.


title: Štš-324

text: Alus tuhoutui Tallinnan edustalta tehdyn viimeisen yhteydenottonsa jälkeen 5. marraskuuta 1941 tuntemattomasta syystä.


title: Manigotaganjoki

text: Manigotaganjoki () on joki Manitoban ja Ontarion provinssien alueella Kanadassa. Sen alkulähteet sijaitsevat Woodland Caribou Parkissa Ontariossa, ja se laskee Winnipegjärveen Manigotaganin kylän lähellä Manitobassa. Joki on suosittu melontakohde, sillä siinä on lukuisia haastavia ja vaarallisia koskia.


title: Manigotaganjoki

text: Jokiuoma muodostaa useita järviä. Se alkaa pienenä purona Ontariosta, ja muodostaa vesiputouksen laskiessaan Manitoban puolella sijaitsevaan Gem Lake -nimiseen järveen. Siitä uoma virtaa edelleen matalana Long Laken kautta Quesnel Lake -järveen. Long-, Quesnel- ja Manigotaganjärvet muodostavat kolmoisjärven, joka on osa Manigotagan River Provincial Parkia.


title: Kontiolahden ampumahiihtokeskus

text: Kontiolahden ampumahiihtokeskus on hiihtokeskus, joka on myös lajin maailmanmestaruuskisojen ja maailmancupien pitopaikka. Ampumahiihdon MM-kilpailut järjestettiin Kontiolahdella vuosina 1999 ja 2015. Keskuksella on Kansainvälisen ampumahiihtoliiton A-luokitus.


title: Kontiolahden ampumahiihtokeskus

text: Keskus sijaitsee Kontiolahden Jaamankankaalla, noin 10 kilometriä Kontiolahden kirkonkylältä ja 15 kilometriä Joensuusta, aivan Kontiorannan entisen varuskunnan läheisyydessä, Höytiäisen rannassa. Kontiolahden Urheilijoiden toimisto on keskuksessa.


title: Kontiolahden ampumahiihtokeskus

text: Vuonna 2015 keskus sai opetus- ja kulttuuriministeriön ja aluehallintovirastojen myöntämän Vuoden Liikuntapaikka -tunnustuksen.


title: Kontiolahden ampumahiihtokeskus

text: Keskuksen erikoisuus on jäähdytetty latu, joka on ollut käytössä 1. lokakuuta 2004 alkaen. Se avataan aina lokakuun alkupuolella. Ladun alla on asfaltti, soraa ja routaeristys. Soran seassa kulkevissa jäähdytysputkissa virtaa noin −10-asteista alkoholipohjaista nestettä. Putkistot jäädyttävät maan, jolloin asfaltin päälle levitettävä lumi ei sula.


title: Kontiolahden ampumahiihtokeskus

text: Latua varten varastoidaan tuhansia kuutioita edellistalven lunta hakkeen ja muovien alle, jossa siitä 60 prosenttia säilyy kesän yli.


title: Kontiolahden ampumahiihtokeskus

text: Latu on maksullinen, mutta kaikkien hiihdon harrastajien ja kilpailijoiden käytössä. Kontiolahden kunnan asukkailla on viikoittain ilmaisia vuoroja.


title: Kontiolahden ampumahiihtokeskus

text: Syksyllä 2006 ampumahiihtokeskukseen rakennettiin uusi lumetusjärjestelmä. Siinä on veden esijäähdytysjärjestelmä, joka viilentää Höytiäisestä tulevaa vettä vähintään neljä astetta. Lumetuspisteitä on kaikkiaan 15, jotka ulottuvat lähes neljän latukilometrin alueelle. Lunta tehdään yhtä aikaa seitsemällä korkeapainetykillä. Ladun pidentämista suunnitellaan.


title: Kontiolahden ampumahiihtokeskus

text: Latua ylläpitää Joensuun Seudun Jäähdytetty Latu Oy.Keskuksen ympäristössä on runsaasti luontopolkuja ja hiihtolatuja. Latuyhteyksiä on mm. Lehmon Kylmäojalle, Lehmon urheilukentälle ja Kontiolahden kirkonkylälle. Karelia Hiihdon aikaan latuyhteyksiä oli lisäksi mm. Lykynlammelle ja Pärnävaaralle ja Joensuun Mehtimäelle.


title: Heroes of Might and Magic V

text: Heroes of Might and Magic V (lyhyesti Heroes V tai HoMM5) on Nival Interactiven kehittämä ja Ubisoftin alun perin 2006 Windowsille julkaisema "Heroes of Might and Magic" -strategiapelisarjan videopeli.


title: Heroes of Might and Magic V

text: Sarjan aiemmista osista poiketen pelin on kehittänyt Nival Interactive ja julkaissut Ubisoft. Se julkaistiin Yhdysvalloissa ja Kanadassa 24. toukokuuta 2006. Venäjän versio julkaistiin Venäjällä 19. toukokuuta. Pelille on julkaistu myös kaksi lisäosaa: sekä . Alkuperäisestä Heroes of Might and Magic V:sta ja sen lisäosista on myös yhtenäinen paketti "Heroes of Might and Magic V: Gold Edition", joka julkaistiin vuonna 2007.


title: Heroes of Might and Magic V

text: Maastossa liikkuminen tapahtuu samoin kuin aikaisemmissa osissa paitsi että visuaalisuus on kolmiulotteista. Peliä voi seurata lähes kaikista kuvakulmista läheltä ja kaukaa. Maasto ei ole enää tasaista vaan sen pinnanmuodot vaihtelevat. Maastossa sijaitsevat rakennukset ynnä muut ovat pitkälti kopioituja Heroes III:sta vaikkakin ne on muutettu kolmiulotteisiksi.


title: Heroes of Might and Magic V

text: Taistelut käydään edelleen samalla periaatteella kuin aiemmissa osissa, eli vuoropohjaisesti. Joukko-osastoja voi olla korkeintaan seitsemän ja sankarit toimivat kuin kenraalit ohjaten joukkojaan taistelukentällä. Sankareiden taidot vaikuttavat heidän joukko-osastojensa taitoihin. Myös onni ja moraali ovat vahvasti kytkeytyneet taisteluun. Sotakoneet ovat kolmannesta osasta tutut "ammusvaunu", "ensiaputeltta" ja "ballista". Taistelun voittaa se kumpi on ensin tuhonnut kaikki vastustajan joukot tai mikäli toinen lähtee karkuun tai luovuttaa. Taistelukentän maasto on pitkälti riippuvainen maaston kohdasta, jossa sankari sijaitsee ja se on jaettu neljännestä osasta tuttuihin neliöihin muista osista tuttujen kuusikulmioiden sijaan.


title: Heroes of Might and Magic V

text: Uutta taisteluissa on: Taistelut käydään nyt kokonaan kolmiulotteisesti ja niitä voi seurata lähes kaikista kuvakulmista läheltä ja kaukaa. Nyt useimpia iskuja tehtäessä ne kuvataan lyhyinä lähianimaatioina. Taisteluareena on suurempi ja joukot voivat viedä jopa neljän neliön tilan. Taistelun alareunassa on nyt lista, josta näkee aina seuraavien joukko-osastojen vuoron. Tämä on kätevä tapa suunnitella kuinka siirtää omia joukko-osastojaan ja mihin vastustajan joukko-osastoihin kannattaa pikimmiten iskeä. Nyt myös sankareilla on omat vuoronsa, jolloin ne voivat vaihtoehtoisesti iskeä vastustajaan tai tehdä taian. Sankareihin ei kuitenkaan voi tehdä vahinkoa, ei edes toinen sankari. Sankarin iskun teho määräytyy tämän hyökkäystaidon perusteella ja taian teho "spell power" -taidon perusteella. Sankarit eivät kuitenkaan liiku taistelukentällä, vaan he tekevät iskunsa ja palaavat takaisin paikalleen. Myös useat eri yksiköt voivat tehdä loitsuja.


title: Heroes of Might and Magic V

text:
Taisteluissa käytettävät loitsut on jaettu neljään uuteen kategoriaan: Light magic, summoning magic, destructive magic ja dark magic. Maastossa käytettävät loitsut ovat myös oma kategoriansa "Adventure magic". Taioilla on edelleen viisi eri tasoa ja jokaisella tasolla on kaksi eri opittavaa loitsua eli yhteensä yhden kategorian loitsuja voi opetella 10 erilaista poikkeuksena adventure magic, jonka loitsuja on ainoastaan neljä. Loitsuja voi oppia "Heroes III:n" tapaan kaupungin taikatalosta tai eri paikoista maastosta mikäli taitotaso on riittävä. Eri kategorioiden taikoja voi oppia kolmannelta tasolta ylöspäin, mikäli sankari on opetellut kyseisen taian toissijaisen taidon esimerkiksi jos sankarilla on destructive magic -taito advance tasolla, hän voi opetella destructive magicin loitsuja neljännelle tasolle asti. Eri rodut ovat useasti erikoistuneet aina tietyn tyypin loitsuille esimerkiksi necromancerit pitävät Dark Magicista, Sylvanialaiset Light magicista ja Dungeonilaiset Destructive magicista. Seuraavassa on luettelo, jossa eri taikojen ominaisuuksista on kerrottu hieman tarkemmin:Pelissä on myös uudistunut taitojärjestelmä.
Ensisijaisia taitoja ovat hyökkäys-, puolustus-, spell power- ja tietämystaito. Lisäksi moraali, onni ja mana ovat ensisijaisia taitoja.


title: Heroes of Might and Magic V

text: Toissijaiset taidot kehittävät vielä tarkemmin pelaajan hyökkäystä, puolustusta, taikoja ynnä muita. Toissijaisilla taidoilla on kolme tasoa "basic", "advance" ja "expert". Lisäksi kaikilla toissijaisilla taidoilla on lisäominaisuuksia. Eri roduille voi opettaa eri toissijaisia taitoja ja jokaisella rodulla on vieläpä omat erikoistaitonsa, joita muut rodut eivät voi oppia esimerkiksi havenin "training" ja infernon "gating".


title: Heroes of Might and Magic V

text: Aina kun sankari saa uuden "levelin", hänen hyökkäys-, puolustus-, spell power- tai tietämystaito paranee yhdellä ja hänellä on samalla mahdollisuus oppia jokin uusi toissijainen taito tai kehittää jo oppinutta taitoa. Toissijaisia taitoja on kaksi vaihtoehtoa, joista toinen pitää valita. Vaihtoehtoisesti sankari voi päättää haluavansa oppia toissijaisen taidon lisäominaisuuden. Kaiken kaikkiaan sankarin on valittava yksi neljästä eri vaihtoehdosta. Kaksi niistä on toissijaisten taitojen kehittämistä tai uuden oppimista, mutta vaihtoehtoisesti sankari voi päättää haluavansa oppia jommankumman toissijaisen taidon lisäominaisuuden. Sankarilla voi olla korkeintaan viisi eri opittua toissijaista taitoa ja kolme lisäominaisuutta jokaisella niistä.


title: Heroes of Might and Magic V

text: Pelissä on kuusi kaupunkityyppiä: Haven, Inferno, Necropolis, Dungeon, Sylvan ja Academy. Kaupungit toimivat idealtaan samoin kuin "heroes III:ssa" ja monet kaupungeista ovat lähes täysiä kopioita kolmannesta osasta sisällöllisesti mutteivat ulkonäöllisesti.


title: Heroes of Might and Magic V

text: Ihmisten ja uskonnollisten sotapäälliköiden asuttama. The Griffin Empiren ylin päämäärä on "laki ja järjestys". Sotilaallisen perinteensä vuoksi heidän erikoistaitonsa on joukkojen kouluttaminen. Erikoistaidon avulla joukoista voi kehittää voimakkaampia ja halvempia ostaa. Kampanjassa Havenin joukkoja johtaa pääasiassa kuningatar Isabel.


title: Heroes of Might and Magic V

text: Pimeä alamaailman demonien kuningaskunta. Infernon joukot käyttävät erikoistaitoa "gating", jonka avulla joukot voivat kutsua tilapäisesti oman rodun joukkoja mukaan taisteluun. Demonit ovat pelin ensisijaisia vihollisia, joita johtaa paha demonivaltias Kha-Beleth. Toisessa kampanjassa demoneita ohjaa sankari nimeltä Agrael.


title: Heroes of Might and Magic V

text: Necropolisia ohjaavat turmeltuneet velhot, jotka palvovat vääristynyttä versiota Dragon of Orderista yrittäessään löytää ikuista rauhaa ja kauneutta kuolemassa, joka heiltä evättiin elämästä. He osaavat käyttää nekromantian pimeää taikaa ja uudelleenelävöittää teurastettuja vihollisia tuoden heidät omaan armeijaansa. kolmannessa kampanjassa necropoliksen joukkoja johtaa kiukkuinen ja juonikas Markal.


title: Heroes of Might and Magic V

text: Pimeän haltijat ovat ryhmä langenneita haltijoita maan syvyyksissä Ygg-challin imperiumissa. Heidän yhteiskuntansa on rakennettu salailun, juonien ja petturuuden ympärille. He olivat kerran Sylvanin asukkaita, mutta heistä tuli luopioita, kun he tekivät sopimuksen salaperäisen kasvottomuuden kanssa. Heillä on kyky hallita vastustamatonta taikaa, mikä tekee heidän loitsuistaan niin voimakkaita etteivät edes he, joilla on vahvin vastustuskyky taikaa vastaan, pysty helposti kumoamaan näitä loistuja. Neljännessä kampanjassa dungeonin joukkoja ohjaa salaperäinen ja kunnianhimoinen noita Raelag.


title: Heroes of Might and Magic V

text: Sylvanialaiset ovat viehkeitä ja maltillisia sieluja, ja he elävät läheisessä sopusoinnussa luonnon kanssa. He ovat epäluuloisia koneita ja kaupunkeja kohtaan ja pitävät muinaiset tapansa eivätkä liittoudu vieraiden kanssa helposti. Heidän sankarinsa ja joukkonsa keskittyvät jousiammuntaan pyrkien pääsemään eroon vastustajistaan koskematta heihin. Heidän rotunsa erikoistaito "avenger" antaakin heidän jousiampujille erikoislaatuisia kykyjä päästä eroon vastustajistaan aina vain nopeammin. Sylvan on vastakohta dungeonille. Viidennessä kampanjassa sylvanin joukkoja johtaa diplomaatti nimeltään Findan.


title: Heroes of Might and Magic V

text: Academy on velhojen ja taiallisten olentojen hallinnoima rotu. Heidän yhteiskuntansa on antautunut tiedolle ja viisaudelle ja monet heidän sankareistaan keskittyvät taikojen käyttöön. Yksiköt käsittävät paljon ampuvia ja lentäviä joukkoja. Kuudennen ja viimeisen kampanjan academyn joukkoja ohjaa myöhäisen arkki-maagi Cyruksen poika Zehir, joka on uusi arkki-maagi. Academyn velhojen erikoistaito on "artificer" eli he voivat rakentaa joukoilleen miniartefakteja.


title: Heroes of Might and Magic V

text: Odottamaton demonien hyökkäys keskeyttää kuningas Nicolain sekä lady Isabelin häät, ja pian Griffin Empire on sodassa Sheoghin demoneita vastaan. Nicolain johdolla Isabel lähetetään yhdessä hänen abbedinsa Beatricen kanssa Kesäpalatsiin, missä heitä suojelee Godric, kuninkaan setä. Isabel saa taivutettua Godricin antamaan hänelle luvan osallistua sotaan mieluummin kuin odottaa. Godric menee Hopeisiin Kaupunkeihin pyytämään apua arkkimaagi Cyrukselta sillä aikaa kun Beatrice menee Irollaniin pyytämään apua haltijoiden kuninkaalta Alaronilta. Lopulta Isabelin koottua armeijan ja Beatricen palattua johtamaan häntä haltijoiden apujoukkojen luo ilmeneekin, että Beatrice on Biara; succubus, ja demonilordi Agraelin apulainen (Oikeasti Biara oli tappanut oikean Beatricen ja ottanut tämän hahmon saadessaan tietää, että Nicolai oli lähettänyt Isabelin Kesäpalatsiin). Beatrice ei oikeasti tavannut kuningas Alaronia ollenkaan, ja koko tapaaminen oli Agraelin ansa, jonka aikomuksena oli siepata Isabel. Isabel pakenee Agraelia Godricin avustuksella (Godric epäonnistui yrittäessään värvätä apua Cyrukselta, joten hän palaa itse), mutta he ovat myöhässä yrittäessään estää Agraelia tappamasta Nicolaita. Lopussa Nicolai julistaa viimeiseisillä voimillaan Isabelin kuningattareksi.


title: Heroes of Might and Magic V

text: Vaikka Nicolai onkin kuollut, Agrael on epäonnistunut tehtävässään siepata Isabel ja yrittää paeta demonivaltias Kha-Belethin vihaa. Aikomuksenaan kukistaa Kha-Beleth hän päättää vallata Heart of the Griffinin, jota Nicolai oli käyttänyt heidän taistelussaan. Saavuttaessaan mausoleumin hän tapaa salaperäisen haltijain ilmestyksen, Tierun, joka paljastaa, että demonivaltias yrittää kutsua maailmanlopun ennustavaa Demonimessiasta. Tieru määrää Agraelia tapaamaan hänet Dragonmistin saarilla, joille pääsee ainoastaan haltijoiden maiden, Irollanin, kautta. Pitkän marssin ja useiden haltijoita vastaan käytyjen taisteluiden jälkeen Agrael tapaa Tierun, joka kertoo hänelle auringon pimennyksen sodasta, jossa Kha-Beleth karkotettiin kuten myös Demonimessiaan yhteydet Isabeliin. Agrael myöntää, että hän kyseenalaisti Kha-Belethin suunnitelmia, sillä hän on rakastunut Isabeliin, ja Tieru kertoo hänelle, että hänen täytyy puhdistautua demonisesta korruptiostaan todellisen luonnon riitin avulla. Agrael suostuu, ja rituaalin aikana Biara yrittää varastaa Heart of the Griffinin aikomuksenaan palauttaa sen Sheoghille, mutta Agrael lähettää Biaran takaisin demonimaailmaan Heart of the Griffinin avulla. Tieru paljastaa Agraelille että Heart of the Griffin ei tuhoa demoneja vaan karkoittaa ne takaisin demonimaailmaan, jolloin Agrael tajuaa että kaikki Nikolain tuhoamat demonit voivat palata vahvempina joukkoina.


title: Heroes of Might and Magic V

text: Samaan aikaan Griffin Empiressä Isabelin paikka kuningattarena on haastettu arkkipiispa Randallin ja muiden paikallisten lordien taholta, jotka aloittavat sisällissodan. Salaperäinen necromanceri, Markal, auttaa Isabelia tämän taistelussa kapinallisia vastaan. Markal paljastaa olleensa Nicolain äidin, kuningatar Fionan, entinen neuvonantaja ja tarjoutuu auttamaan Isabelia elvyttämään tämän kuolleen aviomiehen Vampyyrien vaatekappaleen avulla. Vaikka Isabel luottaa häneen ja auttaa keräämään palaset, Godric on vähemmän hyväuskoinen varoittaen Isabelia, että Markal oli karkotettu vuosia aikaisemmin tämän nekromantian ja petollisuuden takia. Isabel ei välitä varoituksista, ja kun hän ja Markal keräävät artefakteja, hän tuhoaa entisiä liittolaisiaan haltijoiden ja velhojen avulla, joiden johtajan Cyruksen Markal surmasi saadakseen yhden artefakteista. Kun Godric ei enää kestä tätä, hän pitää viimeisen artefaktin ja linnoittautuu velhojen kaupunkiin Hikmiin. Markal kostaa hänelle kidnappaamalla tämän tyttären kiristykseksi. Myöhemmin hän päihittää Godricin ja tämä vangitaan. Tämän jälkeen Isabel ja Markal aloittavat viimeisen marssinsa sankareiden istuntosaliin.


title: Heroes of Might and Magic V

text: Pimeiden haltijoiden valtakunnassa, Ygg-Challissa, klaani nimeltä Shadowbrand pitää turnauksen valitakseen uuden johtajansa. Tuntematon noita, Raelag, osallistuu ja voittaa tullen klaaninjohtajaksi, ja etsii nyt yksinäistä valtiota yhdistääkseen klaanit. Toisen klaanin, Shadyan, avustuksella hän sulautuu muihin klaaneihin, paitsi Soulscariin, jonka on huomattu olevan liitossa demoneiden kanssa. Raelag huomaa, että Demonivaltias on lähettänyt demonilordi, Veyerin, sieppaamaan kuningatar Isabelin. Saapuessaan Sheoghin laitapuolelle, Raelag murskaa Veyerin ja pyytää Isabelia seuraamaan häntä Tierun luokse, missä hän voi puhdistautua Demonivaltiaan vaikutuksesta. Markal tosin taivuttaa Isabelin toisiin aatoksiin ja he jatkavat matkaansa sankareiden istuntosaliin.


title: Heroes of Might and Magic V

text: Kun Nicolai on herätetty henkiin, Isabel huomaa kauhukseen, että loitsu on kironnut miehen sielun tehden hänestä vampyyrin. Ällistyen tästä ilmestyksestä Isabel murtuu ja Markal tarttuu tilaisuuteen ilmoittaen itsensä Griffin Empiren johtajaksi.


title: Heroes of Might and Magic V

text: Kun haltijoiden kuningas, Alaron, pettää Griffinin pakolaiset, Markalin voimat alkavat hyökätä Irollaniin, ja diplomaatti, Findan, lähetetään pysäyttämään hyökkäykset. Myöhemmin hän saa tehtäväkseen etsiä Smaragdilohikäärmeet pysäyttääkseen epäkuolleitten kulun, mutta palaakin etsimään pääkaupunkia, Syris Thallaa, joka on piiritetty. Alaron kuolee piirityksessä, mutta kertoo Findanille, että tämän tulee etsiä Tieru. Kaupungin suojelemisen jälkeen Findan matkustaa Dragonmistin saarille, mutta myöhästyy pysäyttämästä Biaraa, joka tappaa Tierun. Tosin jälkeenpäin Tierun henki kertoo Findanille Kha-Belethin suunnitelmista; Demonivaltias on asettanut Isabeliin jäljen, joten hän tulee synnyttämään Demonimessiaan. Tieru myös määrää Findania ottamaan käärön takaisin Biaralta. Käärö voisi voimakkaan velhon käyttämänä pysäyttää Kha-Belethin, ja ainoa velho, joka voisi sen tehdä, on Zehir, Cyruksen poika.


title: Heroes of Might and Magic V

text: Biaran jahtaamisen ja käärön takaisin ottamisen jälkeen findan palaa Irollaniin, missä haltijat ovat nyt voiton partaalla. Vastassa on kuitenkin vielä kamala vampyyrilordi Nicolai. Feeniksien avustuksella tai tuhoamalla kaikki aavelohikäärmeet Findan ”tuo valkeuden”, ja asettaa Nicolain lepoon. Tämän jälkeen hän lähtee etsimään Zehiriä.


title: Heroes of Might and Magic V

text: Hopeisten Kaupunkien pirstouduttua Markalin hyökkäykseen uusi arkkimaagi Zehir vapauttaa velhojen kansakunnan necromancereiden kourista ja kostaa isänsä, Cyruksen, puolesta. Pikavauhdilla hän kokoaa joukkonsa ja valtaa Hopeiset Kaupungit takaisin ennen liittoa Findanin ja vapautetun Godricin kanssa. Kolmikko tuhoaa Markalin, ja polttaa tämän ruumiin varmistaen ettei hän voi palata lichinä. Päättäen vapautta Isabelin demonisesta vaikutuksesta he liittoutuvat Raelagin ja Shadyan kanssa, ja menestyksekkäästi pääsevät Isabelin luo valmistaen tämän todellisen luonnon riittiin.


title: Heroes of Might and Magic V

text: Yllättäen Shadaya paljastaakin itsensä valepukuiseksi Biaraksi, ja nappaa Isabelin karaten Sheoghiin, missä Demonivaltias odottaa. Sankarit lähtevät perään ja eeppisessä taistelussa he päihittävät Demonivaltiaan, joka pakenee Biaran kanssa. Taisteluiden loputtua ja Isabelin vapauduttua jokainen palaa omiin maihinsa.


title: Heroes of Might and Magic V

text: Kun lopussa Godric ja Isabel tarkastelevat kotimaansa vahinkoja, Isabelin silmät loistavat punaisina antaen ymmärtää, etteivät Sheoghin demonit ole täysin voitettuja vielä.


title: Heroes of Might and Magic V

text: Heroes V:seen suhtauduttiin melko myönteisesti ja keskiarvollinen arvosana on 78.93 %. Peli sai myönteistä palautetta erityisesti onnistuneesta kolmiulotteisuudestaan sekä hyvästä musiikista.


title: Heroes of Might and Magic V

text: Negatiivista palautetta peli sai erityisesti liian hitaasta moninpelistään, kieliopillisista ja oikeinkirjoituksellisista virheistä, liian pienestä määrästä kenttiä sekä pienien bugien määrästä. Jotkin näistä ongelmista on kuitenkin korjattu patcheillä sekä lisäosien myötä.


title: Luettelo itsenäisten valtioiden vaakunoista

text: Tämä on luettelo itsenäisten valtioiden vaakunoista. Valtioiden, joiden poliittinen asema on kiistanalainen, vaakunat on lueteltu muiden valtioiden vaakunoiden jälkeen.


text: Ohessa on lueteltu niiden valtioiden, alueiden tai poliittisten yksikköjen vaakunat, joita ei olla yleisesti tunnustettu itsenäiseksi tai joita kaikki ympäristön valtiot eivät ole tunnustaneet, mutta jotka ovat joidenkin valtioiden tunnustamia tai ovat joko ainoastaan "de facto" tai "de jure" -itsenäisiä.


title: Andy Griffin

text: Andrew ”Andy” Griffin (s. 7. maaliskuuta 1979 Wigan, Englanti) on englantilainen jalkapalloilija, joka edustaa Englannin Valioliigassa pelaavaa Portsmouthia. Hän on pelipaikaltaan puolustaja.


title: Andy Griffin

text: Griffin aloitti uransa Stoke Cityssä vuonna 1996. Kahden Stoke-kauden jälkeen tammikuussa 1998 Newcastle United hankki 175-senttisen Griffinin 1,5 miljoonalla punnalla. Nopeasti Newcastlen ykkösmiehistöön noussut Griffin valittiin myös alle 18- ja 21-vuotiaiden Englannin maajoukkueeseen. Loukkaantumisen takia kaudet 2000/01 ja 2001/02 menivät piloille ja peliaika alkoi vähetä. Vuonna 2004 Griffin lainattiin Portsmouthiin ja kaudella 2005/06 hän vietti 15 ottelua lainalla Stokessa.


title: Saphira

text:
Saphira on Eragonin lohikäärme, joka esiintyy Christopher Paolinin Perillinen-kirjasarjassa yhtenä päähahmona.
Saphiran muna löytyy Selkärankavuoristosta Alagaësiassa, kun Eragon on metsästämässä. Eragon aikoo itse ensin käyttää kiveksi luulemaansa munaa maksuvälineenä lihalle. Munasta kuoriutuu pieni lohikäärmeenpoikanen, Saphira. Eragon kasvattaa Saphiran ja matkaa tämän jälkeen ympäri Alagaësiaa koettaen jahdata ra'zaceja, jotka tappoivat hänen enonsa, ja taistella kuningas Galbatorixia vastaan.
Saphira on viisas, jalo ja rauhanomainen lohikäärme. Hän pelastaa Eragonin hengen monia kertoja, syöksee tulta ja taistelee armotta. Hän tekee mitä tahansa pitääkseen Eragonin hengissä. Saphira keskustelee Eragonin kanssa mielensä avulla. Saphira on viimeinen Alaĝesiassa elävä naaraslohikäärme. Saphira on myös lemmenkipeä ja alentuu joskus itsekin virheisiin. Lisäksi Saphira on myös ironinen sekä välillä mustasukkainen.


title: Sukevan vankila

text: Sukevan vankila on Itä- ja Pohjois-Suomen rikosseuraamusalueeseen kuuluva vankila, joka sijaitsee Kalliosuolla noin kuuden kilometrin päässä Sukevan kylästä Sonkajärven kunnassa. Aiemmin vankilan nimi oli "Sukevan keskusvankila".


title: Sukevan vankila

text: Sukevan vankila on 176-paikkainen suljettu vankila miehille. Sinne tulee vankeja Savosta, Keski-Suomesta, Pohjois-Karjalasta, Kymenlaaksosta, Pohjois-Pohjanmaalta ja Kainuusta. Vankilan johtajana toimii Pekka Kepanen. Vankilaan on sijoitettu korkeamman väkivaltariskin henkilöitä.Sukevan Keskusvankilalla on ollut seuraavaa teollisuutta:


title: Sukevan vankila

text: Teollisuustoimintaa varten Sukevan vankilalle on ollut Kalliosuon rata Iisalmi-Kontiomäki radalta. Vankilalla oli myös oma asema, Kalliomäen pysäkki pääradan varressa. Vankilaan kuuluneessa Iskolan vankilassa harjoitettiin maataloustoimintaa.


title: Sukevan vankila

text: Lisäksi Sukevan Keskusvankilalla oli noin 300 metrin mittainen rata turvetuotantoalueella. Siellä vaunujen siirtely tapahtui miesvoimin ja vaunut vedettiin vinssillä lastaussillalle. Turvetta tuotettiin vuosina 1946–1949. Vankilan alkuvuosina siellä oli myös lyhyitä tilapäisiä maansiirtoratoja.


title: Sukevan vankila

text: Sukevan keskusvankilalla oli laitospalokunta, jonka asematunnus oli 3. Kalustona on ollut esimerkiksi Ford-sammutusauto, tunnus SJ31.


title: Võrtsjärvi

text: Võrtsjärvi (, ) on Viron ja koko Baltian toiseksi suurin järvi. Se on suurin kokonaan Virossa oleva järvi ja suurin kokonaan Baltiassa oleva järvi. Se sijaitsee Etelä-Virossa Viljandimaan ja Tartumaan maakuntien rajalla, ja sen eteläosa ulottuu myös Valgamaan puolelle. Võrtsjärven pinta-ala on 270 neliökilometriä, sen pituus on 34,8 km ja leveys 14,8 km. Järvi on kuitenkin hyvin matala, keskisyvyys on 2,8 metriä, ja luonteeltaan se on rehevä.


title: Võrtsjärvi

text: Järven pinta on 33,7 metriä merenpinnan yläpuolella. Järven jääpeite on kestänyt keskimäärin 4,5 kuukautta. Võrtsjärveen laskee 21 jokea tai ojaa, joista suurimmat ovat Pieni Emajoki , Õhne ja Tänassilma .


title: Võrtsjärvi

text: Võrtsjärvi laskee itään virtaavaa Emajokea Peipsijärveen.


title: Balthasar Russow

text: Balthasar Russow (? Tallinna – 24. marraskuuta 1600 Tallinna) oli virolainen pappi ja kronikoitsija, joka tunnetaan kirjoittamastaan Liivinmaan kronikasta. Vuodesta 1563 hän toimi Tallinnan Pyhän Hengen seurakunnan pappina ja vuodesta 1566 kirkkoherrana kuolemaansa asti. Vuonna 1578 Russow julkaisi Rostockissa kotimaansa historiaa käsittelevän teoksen "Chronica der prouintz Lyfflandt" eli "Liivinmaan kronikka". Se kirjaa tapahtumia muodostumassa olevassa Virossa 1100-luvun lopulta kirjoittajan omiin päiviin asti. Teoksen alkukieli on keskialasaksa, mutta se on käännetty 1900-luvulla kaksi kertaa viroksi.


title: Balthasar Russow

text: Vaikka Russowin kronikkaa ei alun perin kirjoitettu viroksi, se luetaan vironkielisen kirjallisuuden perusteoksiin. Jaan Kross kirjoitti Russowin elämästä ja työstä pääteoksensa "Uppiniskaisuuden kronikka".


title: Balthasar Russow

text: Russowin tarkaa syntymäaikaa ei tiedetä. Syntymäajaksi on ehdotettu vuosia 1520–1525, 1530 tai 1542–1543. Hänen kansallisuudestakaan ei ole täyttä varmuutta, mutta viime aikojen tutkimuksen mukaan hän oli virolainen. Häntä pidettiin aiemmin saksalaisena, koska hän käytti teoksessaan hyvää saksan kieltä ja koska Balthasar oli tyypillinen saksalainen nimi tuohon aikaan. Lisäksi hänen sukunimensä Russow voitiin yhdistää Pohjois-Saksan Mecklenburgiin. Kuitenkin monet hänen arvostelijansa viittasivat häneen usein "ei-saksalaisena", nimityksellä jota käytettiin Liivinmaan alkuperäisväestöstä. Paul Johansenin mukaan Balthasar oli Simon Rissowin poika. Simon Rissowin juuret taas olivat lähellä Tallinnaa sijainneessa Kurglan kylässä, jossa oli Rysz- tai Russe-nimiselle suvulle kuuluneet kaksi kolmen koukun kokoista tilaa. Russowin tiedetään käyttäneen allekirjoituksissaan sukunimeä, joka lausutaan Ryssouw tai Rysow. Tilat olivat varsin suuria, ja ne olivatkin luultavasti vapaatalonpoikien omistamia. Simon Rissowe muutti Tallinnaan vuoden 1550 paikkeilla, ja hänellä tiedetään olleen suuri omaisuus. Russowin äidistä ei ole säilynyt varmoja tietoja.


title: Balthasar Russow

text: Russow opiskeli Stettinin pedagogiassa eli sisäoppilaitoksessa vuosina 1559–1562. Hän jätti koulun kesken tuntemattomasta syystä. Stettinin akatemian rehtorin Tallinnan kaupunginraadille osoittaman kirjeen mukaan Russow oli karannut akatemiasta maksamatta opiskelumaksuaan. Vuonna 1562 hänet valittiin Tallinnan Pyhän Hengen seurakuntaan apulaispapiksi. Pappivihkimyksensä hän vuoden 1563 maalis- tai marraskuussa, ja 3. maaliskuuta 1563 hänestä tuli kirkkoherra ja köyhäinkassan hoitaja. Hän oli tässä virassa 33 vuotta eli kuolemaansa saakka vuonna 1600. Kaupunginraadin pöytäkirjoissa mainitaan Russowin kuolleen 25. maaliskuuta 1600 kärsittyään puristuksesta rinnassa.


title: Balthasar Russow

text: Russow avioitui 14. heinäkuuta 1571 paikallisen varakkaan porvarin Hans von Gandersenin tyttären kanssa. Avioliitosta syntyi viisi lasta. Vuonna 1580 Tallinnassa riehunut rutto tappoi Russowin vaimon ja kaksi lasta. Russow meni uusiin naimisiin vuonna 1582 piispa Johan Robert Gelderin tyttären kanssa, ja sai tätä kautta pienen moision ja myllyn isännyyden myötäjäisinä. Uusi vaimo kuoli vuonna 1590 ja tämän lisäksi hänen lapsistaan oli elossa enää vanhin poika. Russow meni vielä kerran naimisiin vuonna 1593 pormestari Heinrich von Lohnin sisarentyttären kanssa ja varmisti näin nousunsa Tallinnan yläluokan kärkeen.


title: Balthasar Russow

text: Tallinnan kaupunginraadin pöytäkirjoista selviää, että Russow teki kronikkaansa kaupunginraadin tietäen. Kaupunginraadilla oli tarve selittää Ruotsin puolelle siirtyminen Baltian valtatyhjiössä. Russowin itsensä mukaan hän kirjoitti kronikkansa, jotta kristinuskon tulo saksalaisten mukana ei unohtuisi ja tulevatkin polvet tietäisivät, miksi Tallinna asettui Ruotsin puolelle. Kronikka alkaa kristinuskon tulosta Liivinmaalle vuonna 1158 ja päättyy Liivinmaan sodan päättäneeseen rauhaan vuonna 1583. Teos on osin luettelomainen, mutta siinä on myös laajempaa kerrontaa etenkin Russowin omakohtaisista kokemuksista kertovissa kohdissa. Russow käytti lähteinään myös aiempia kronikoita, kuten Nuorempaa suurmestarikronikkaa ja Vanhempaa Liivinmaan runokronikkaa.


title: Balthasar Russow

text: Kronikan ensimmäinen painos ilmestyi Rostockissa vuonna 1578. Vuonna 1584 ilmestyi korjailtu painos, johon Russow oli täydentänyt uudemia tapahtumia ja omien sanojensa mukaan edellisestä painoksesta unohtuneita asioita. Toisesta painoksesta oli pyritty myös tekemään tietokirjamaisempi, sillä siitä oli poistettu ensimmäisen painoksen lopussa olleet Russowin pohdiskelut talonpoikien asemasta.


title: Kaarlo Kartio

text: Kaarlo Juho Kartio (alk. Hänninen; 14. huhtikuuta 1904 Kymi – 27. joulukuuta 1940 Helsinki) oli suomalainen näyttelijä.


title: Kaarlo Kartio

text: Kartio työskenteli kirjapainossa ennen näyttelijänuraansa, ja opiskeli samalla lausuntaa ja plastiikkaa teatteripedagogi Bertha Lindbergin opissa. Kartio opiskeli myös laulua opettajanaan Elli Könönen.


title: Kaarlo Kartio

text: Teatteriuransa Kartio aloitti Koiton Näyttämöllä, johon hän oli kiinnitettynä 1925–27 ja 1928–29. Välissä hän työskenteli Sörnäisten Työväen Näyttämöllä. Koiton vuosien jälkeen hän siirtyi pidemmäksi kaudeksi Lahden Teatteriin, 1929–1935. Kartion ominta alaa teatterissa sekä elokuvissa olivat koomiset roolit sekä luonneosat. Hän näytteli muun muassa "Syntipukissa" (Koikkalainen), "Seitsemässä veljeksessä" (Timo) ja "Nummisuutareissa" (kanttori). Lisäksi Kartiolla oli rooleja opereteissa, kuten "Bajadeeri" (suklaatehtailija) ja "Mustalaisruhtinatar" (vanha ruhtinas).


title: Kaarlo Kartio

text: Teatterin Kartio jätti vuonna 1935, kun Suomi-Filmin johtaja Erkki Karu kiinnitti hänet pääosaan Agapetuksen näytelmään perustuvassa komediassa "Syntipukki". Karu lienee saanut tiedon näytelmän nimiosan esittäjästä Lahden Teatterista.


title: Kaarlo Kartio

text: Kartio esiintyi 18 elokuvassa. Hänen tunnetuin roolinsa oli Lapatossun hyväntahtoinen mutta yksinkertainen ystävä Vinski "Lapatossu"-elokuvissa, joissa hän muodosti parivaljakon yhdessä Aku Korhosen kanssa. Hän esitti myös Simeonia elokuvassa "Seitsemän veljestä" (1939). Kartio näytteli myös monissa aikansa komedioissa. Melko usein hänet nähtiin kauppiaan roolissa.


title: Kaarlo Kartio

text: Kartion piti näytellä ritari-Armandin osa elokuvassa "Totinen torvensoittaja" (1941), mutta hän kuoli kesken kuvausten ja hänet korvasi Lauri Kyöstilä. Sydänvikainen Kartio menehtyi vain 36-vuotiaana influenssan jälkitautiin Kivelän sairaalassa Helsingissä, noin kuukausi elokuvan "Tavaratalo Lapatossu & Vinski" ensi-illan jälkeen. Hänen siunaustilaisuutensa pidettiin Malmin hautausmaan isossa kappelissa 5. tammikuuta 1941.


title: Esikoinen (kirja)

text: Esikoinen () on yhdysvaltalaisen kirjailijan Christopher Paolinin kirjoittaman "Perillinen"-fantasiakirjasarjan toinen osa. Se julkaistiin englanniksi vuonna 2005 ja suomeksi vuonna 2006.


title: Esikoinen (kirja)

text: Vardenit ovat Eragonin ja Saphiran avustuksella voittaneet taistelun urgaleita vastaan. Viimeiset eloonjääneet vastustajat kuitenkin tappavat vardeneiden johtajan, Ajihadin ja vievät mukanaan Kaksoset ja Murtaghin. Ajihadin hautajaisten jälkeen vardenien uudeksi johtajaksi nousee hänen tyttärensä Nasuada, joka alkaa heti suunnitella johtavansa vardenit turvaan Surdaan. Eragon kuitenkin lähtee päättämään lohikäärmeratsastajan koulutustaan haltioiden maahan, Du Weldenvardeniin, yhdessä Arya-haltian ja Orik-kääpiön kanssa. Haltioiden pääkaupungissa Ellesmérassa häntä kouluttaa Oromis eli Togira Ikonoka, ehjä rampa, joka on itsekin lohikäärmeratsastaja. Ellesmérassa haltioiden verivalan juhlan aikaan Eragon pääsee eroon myös vainoojastaan Durzasta jätetystä arvesta. Ellesmérassa on myös paljon nähtävyyksiä, haltiat laulavat puusta kaiken tarvitsemansa eivätkä syö lihaa. Sodan pilvet ovat kuitenkin laskeutumassa ja haltiat jättävät ikiaikaisen piilopaikan Du Weldenvardenissa.


title: Esikoinen (kirja)

text: Vardenit kohtaavat Valtakunnan joukot Palavilla tasangoilla. Ennen taistelua satapäinen joukko urgaleita liittyy Vardenien joukkoihin. Juuri ennen taistelun alkua noita nimeltä Angela sabotoi Valtakunnan armeijan ruokavarastoja, ja lukuisia miehiä kuolee myrkytykseen. Taistelun puhjettua Vardenit saavuttavat menestystä, ja taistelu näyttääkin kääntyvän Vardenien eduksi, mutta silloin uusi lohikäärmeratsastaja hyökkää Vardenien kimppuun, ja tappaa loitsullaan kääpiöiden kuningas Hrothgarin. Eragon hyökkää ratsastajan kimppuun, mutta tällä on enemmän voimaa jäljellä, ja Saphira laskeutuu, jotta Eragon voisi kohdata ratsastajan maassa. Eragon ja toinen ratsastaja taistelevat hetken, ja kun Eragon kaatuu maahan ja kun ratsastaja heilauttaa miekkansa ylös, Eragon huomaa, miten tuttua hänen miekkailutyylinsä on, ja kiskaisee kypärän tämän päästä, ja sen alta paljastuvat Murtagin kasvot. Hän kertoo, että Galbatorix haluaa hänet elävänä, jottei maailman viimeinen naaraspuolinen lohikäärme kuolisi, mutta antaa armoa, vieden kuitenkin Eragonin miekan, Zar’rocin, joka oli kuulunut Morzanille, petturiratsastajalle, joka oli Murthagin isä. Murthagh myös paljastaa heidän olevan veljeksiä; molempien isä oli Morzan. Tämän kauhistuttavan tiedon sanottuaan hän lähtee, jättäen tyrmistyneen Eragonin maahan.


title: Esikoinen (kirja)

text: Samaan aikaan Carvahalliin saapuu Valtakunnan sotilaita johtajinaan kaksi kummallista oliota, jotka paljastuvat ra’zaceiksi. He kyselevät kylän asukkailta Eragonista ja hänen serkustaan Roranista, joka on paennut Selkärankavuoristoon ja tarkkailee kylää sieltä käsin. Kun yksi kyläläisistä kuolee ja kylän vilja-aitta poltetaan, Roran ja joukko kylän miehiä päättävät antaa opetuksen sotilaille ja hyökkäävät heidän leiriinsä, mikä aiheuttaa lisää kuolonuhreja. Lopulta monien taisteluiden jälkeen ra’zacit häipyvät mukanaan Roranin kihlattu Katrina ja tämän isä Sloan, joka on sitä ennen pettänyt Carvahallin kertomalla ra’zaceille Roranin olinpaikasta. Roran päättää vaeltaa vardeneiden luokse Surdaan ja heidän avullaan jäljittää ja tappaa ra’zacit ja pelastaa Katrinan. Melkein kaikki Carvahallin asukkaat tulevat hänen mukaansa vaaralliselle matkalle Selkärankavuoriston yli, päämääränään Surda kaukana etelässä. Perillä he joutuvat mukaan taisteluun jossa valtakunta yrittää tuhota Vardenit. Roran tappaa vihollismaagit (Kaksoset, olivat pettureita) vasarallaan. Hänen lisänimensä olikin Väkivasara.


title: Wilt Chamberlain

text: Wilton Norman "Wilt" Chamberlain (21. elokuuta 1936 – 12. lokakuuta 1999) oli yhdysvaltalainen koripalloilija. Häntä pidetään yhtenä kaikkien aikojen parhaimmista ja ylivoimaisimmista koripalloilijoista pelin historiassa.


title: Wilt Chamberlain

text: Chamberlain pelasi NBA:ssa 16 kautta (1959–1974) Philadelphia Warriorsissa, Philadelphia 76ersissa, Los Angeles Lakersissa ja San Diego Conquistadorsissa, joista ensin mainittu varasi hänet NBA:han vuoden 1959 varaustilaisuudessa n:o 3, sillä Chamberlain oli täysin ylivoimainen High School -joukkueessaan Overbrook High Schoolissa ja teki ensimmäisissä 16 pelaamassaan ottelussa kaikkiaan 800 pistettä. Kauden lopussa Chamberlainin piste-keskiarvo oli 47,2. Kaikkiaan Chamberlain teki tuolloin yliopistossa pelatessaan 2252 pistettä 38,2 pisteen keski-arvolla ottelua kohti. Ennen NBA:han siirtymistä hän ehti pelata myös Harlem Globetrottersissa.


title: Wilt Chamberlain

text: Chamberlainilla on monia ottelu- ja kausikohtaisia ennätyksiä NBA:sta, kuten muun muassa yhden ottelun piste-ennätys (100) ja yhden kauden korkein piste-keskiarvo (50,1). Chamberlainilla oli pitkään hallussa neljä ensimmäistä sijaa yhden ottelun piste-ennätyksessä (100, 78, 73, 73) ennen kuin Kobe Bryant teki 81 pistettä tammikuussa 2006.


title: Wilt Chamberlain

text: Chamberlainilla on kaikkien aikojen toiseksi korkein NBA-uran ottelukohtainen pistekeskiarvo 30,06; edellä on vain Michael Jordan (30,12).


title: Wilt Chamberlain

text: Chamberlain kärsi elämänsä viimeisinä vuosina sydänvaivoista. Jo vuonna 1992 hän joutui sairaalaan kolmeksi päiväksi niiden vuoksi. Chamberlain menehtyi sydämen vajaatoimintaan 12. lokakuuta 1999.


title: Michel Sittow

text: Michel Sittow (1469–1525) oli Tallinnassa syntynyt alankomaalaisen koulukunnan taidemaalari, joka tuli tunnetuksi erityisesti koulukunnalle tyypillisistä illusionistisen maalaustekniikan muotokuvistaan. Sittow työskenteli useille aikansa eurooppalaisille hallitsijoille. Sittow kuoli ruttoon kotikaupungissaan Tallinnassa vuonna 1525.


title: Michel Sittow

text: Michel Sittow syntyi Tallinnassa vuonna 1469. Hänen isänsä oli taustaltaan saksalainen ja äiti suomenruotsalainen. Michelin äidin nimi oli Margarethe Molnere ja hänen isänsä Clawes van der Sittow oli arvostettu maalari ja puunkaivertaja, jolta Michel oppi alaansa. Sittowin perhe asui hänen laspuudessaan Olevisten kirkon vieressä osoitteessa Lai 38.


title: Michel Sittow

text: Vuonna 1484 Sittow matkusti saksalaistaustaisen Hans Memlingin ateljeehen Bruggeen. Bruggessa Sittow omaksui tuolloiselle alankomaalaiselle koulukunnalle tyypillisen illusionistisen maalaustekniikan. Hänen on kuvailtu oppineen nopeasti ja olleen yksi Memlingin lahjakkaimmista oppilaista. Sittow tuli tunnetuksi etenkin muotokuvamaalaajana ja hän työskenteli useille aikansa eurooppalaisille hallitsijoille. Vuosien 1492 ja 1504 välillä Michel työskenteli Kastilian kuningatar Isabella Katolilaiselle ja myöhemmin Isabellan puoliso Ferdinand Katolilaiselle, Alankomaiden sijaishallitsija Filip Komealle, Margareeta Itävaltalaiselle ja Tanskan kuningas Kristian II:lle. Sittow asui ensin Kristian II:n kutsumana Kööpenhaminasa, sitten Espanjassa ja jälleen Alankomaissa.


title: Michel Sittow

text: Sittow vieraili Euroopan uransa aikana kotikaupungissaan tavallisesti keväisin ja meni siellä myös kahdesti naimisiin. Hansaliittoon kuuluneen Tallinnan kiltatapojen takia Euroopan kokemuksistaan huolimatta hänen oli työskenneltävä kisällinä vuoden, ennen kuin hänen sallittiin esittää mestariteos vuonna 1507. Mestariteoksesta ei kuitenkaan ole säilynyt sen enempää tietoja. Ennen kuolemaansa hän oli kuitenkin noussut Knutin killan vanhimmaksi eli Oldermanniksi. Vuonna 1518 hänelle maksettiin puolestaan Nigulisten kirkon sittemmin kadonneen kirkonkellon, sekä Pyhän Hieronymuksen, kuoleman ja narrin hahmojen veistämisestä, kultaamisesta ja maalaamisesta. Sittow teki myös kirkon Pyhän Antoniuksen alttarin maalaukset. Sittow ei enää palannut maailmalle vuoden 1518 jälkeen ja hän kuoli ruttoon vuonna 1525. Hautapaikan Sittow sai ehkäpä arvostettuna henkilönä Nigulisten kirkon sisältä.


title: Michel Sittow

text: Sittow kuului niihin suhteellisen harvoihin taiteilijoihin, joita arvostettiin jo omana aikanaan. Hän oli esimerkiksi Tizianin ohella Saksan keisari Kaarle V:n lempitaiteilijoita ja tämän luopuessa kruunustaan ja vetäytyessään San Geronimon luostariin hän otti mukaansa neljä Michelin teosta. Sttowin koko tuotanto on suhteellisen harvalukuinen ja se käsittää noin 20–25 maalausta. Sittow ei signeerannut teoksiaan ja monia Sittowin töitä on aikanaan luultu muiden taiteilijoiden tuotannoksi. Sittowin nimestä käytettiin lisäksi eri muotoja eri puolilla maailmaa eri kielten mukaan. Sittow esiintyi esimerkiksi nimillä Michel Zittoz, Michel Zyttow, Mignel Zyttow, Melchior Aleman ja Mychel Flamenco.


title: Alangu Mastiff

text: Alangu Mastiff, myös "Pakistani Mastiff" tai "Sindh Mastiff" on intialainen molossikoira. Se on yksi kolmesta mastiffirodusta, joita tavataan eri puolilla Intian niemimaata ja Irania. Rotu on yleinen Pakistanissa, jossa sitä käytetään taistelukoirana. Alangu Mastiff tarkoittaakin nykyään usein samaa koiraa kuin siellä tavattu Bully Kutta, joka on myös yleisnimitys kaikille pakistanilaisille taistelukoirille. Jotkut harrastajat pitävät kuitenkin Bully Kuttaa omana rotunaan.


title: Alangu Mastiff

text: Alangu on kookas mastiffi. Sen säkäkorkeus on 73,6–76,2 cm. Vuonna 1864 se oli kuitenkin nykyistä kookkaampi (76,2–86,3 cm korkea). Väri voi olla brindle, fawn tai punainen.


title: Alangu Mastiff

text: Alangu on voimakas ja vahvatahtoinen. Se ei alun perin ollut aggressiivinen muita koiria kohtaan. Siitä on kuitenkin myöhemmin jalostettu sellainen koiratappeluita varten ja on sen vuoksi on sopiva myös vahtikoiraksi. Pakistanissa alangua käytetään edelleen koiratappeluihin.


title: Alangu Mastiff

text: 2 500–5 000 vuotta sitten Intiassa ja Persiassa esiintyi sekä alanguja, assyrianmastiffeja että alaunteja. Ensiksi mainittu oli kehittynyt Rajasthanin, Kutchin ja Bhawalpurin alueilla, ja sitä käytettiin suurriistan metsästykseen. Menetettyään alkuperäisen käyttötarkoituksensa rotua alettiin käyttää tappelu- ja vahtikoirana. Myös Persian armeija käytti sitä vartiointitehtäviin. Ajan kuluessa se alkoi harvinaistua, koska suurosa ihmisistä oli unohtanut sen olemassaolon.


title: Hiljainen tieto

text: Hiljaisella tiedolla tarkoitetaan usein sellaista tietoa, joka ei ole sanallista eikä huomion kohteena. Se voi olla hyvin henkilökohtaista, kuten kokemuksen ja kehon tietoa, ja sitä on vaikea jakaa. Se voi sisältää jonkin taidon, esimerkiksi miten ommellaan takki. Tätä ei voi helposti selostaa tekstinä ja kädestä pitäen opettaminenkin on vaikeaa. Käsitteen loi alun perin filosofi Michael Polanyi. Taustalla on ajatus, että tiedämme enemmän kuin osaamme ääneen lausua. Tekijä ei aina osaa puhua ratkaisuistaan eikä kuvata niiden perusteita ulkopuolisille. Hiljaisen tiedon vastakohta on eksplisiittinen tieto, jota voidaan prosessoida ja tallentaa suhteellisen helposti samoin kuin viestiä ja jakaa. Lääkärin diagnoosi on osittain hiljaista tietoa, osittain eksplisiittistä tietoa, joka voidaan kirjoittaa lääkärikirjoihin.